Azərbaycanda fəhlələr aksiya keçirdi - Rəhbərə etiraz\nAzərbaycanda fəhlələr aksiya keçirdi - Rəhbərə etiraz\n“Şahdəniz-2” layihəsinin GREENFİELD bölməsində çalışan yerli fəhlələr onlara qarşı yol verilən ayrı-seçkiliyə öz etirazlarını bildiriblər.\nBu barədə Neftçilərin Hüquqlarını Müdafiəsi Təşkilatının sədri Mirvari Qəhrəmanlı məlumat verib. M.Qəhrəmanlının sözlərinə görə, məsələyə AZFEN-TEKFEN Alyansının rəhbərliyi müdaxilə edib. Onlar dünənki aksiyaya müdaxilə edərək fəhlələri sakitləşdirib.\nDünən isə SOCAR nümayəndələri fəhlələrin iş yerində olub və şirkət rəhbərliyi ilə görüşüb. Verilən məlumata görə, fəhlələr dünən işə buraxılmayıb. Araşdırılma aparıldığı üçün onlar bu gün də işə buraxılmayacaq.\n“Fəhlələrin etirazına isə Cem adlı (soyadını dəqiqləşdirə bilmədik) bir türk menecerin TEKFEN şirkətinə rəhbər təyin olunandan sonra yerli işçilərə qarşı kobudluq və ayrı-seçkiliyə yol verməsi səbəb olub” - deyə M.Qəhrəmanlı bildirib.\nTEKFEN-AZFEN Alyansı “Şahdəniz-2” layihəsinin bir hissəsini yerinə yetirir.\nMəqalədə : Azərbaycanda fəhlələr aksiya keçirdi - Rəhbərə etiraz


Qaradağlıların yolsuzluq dərdi - Meydan.TV\nBaşlıq: Qaradağlı kəndinin yolu\n“Yol çəkdirmək kəndlinin imkanı xaricindədir”\n“Həftədə bir neçə dəfə həkimə, şəhərə işə gedən olur, hamı əziyyət çəkir. Yolun bərbad olması gediş haqqını da baha edir, hamısı da insanların cibindən gedir”, - kənd sakinlərindən Namiq Həsənov belə deyir.\n“Yol olmayandan sonra nə təhsildən, nə də mədəniyyətdən danışmaq olar. Dəfələrlə müraciət etmişik, gəlirlər, bir-iki yerinə yamaq vurub gedirlər. Bir-iki gün yağış yağanacandır, pis günə qalır”, - Həsənov gileylənir.\n" İnsanlar humanistdir, fağırdır, ona görə də bizim kəndə baxan yoxdur"\n“Bir-üç-beş-on - sonsuzluğa gedir. Hamı bezir və axırda hərə çəkilir bir qırağa. Nəticədə də problem həll edilmir”.\nqısa linklər: http://mtv.re/z4oifd


Azərbaycanlı aparıcı: Porno film çəksəydim, baş rolda Hüseyn Əzizoğlu olardı - MÜSAHİBƏ - Günün Səsi Azərbaycanlı aparıcı: Porno film çəksəydim, baş rolda Hüseyn Əzizoğlu olardı - MÜSAHİBƏ - Günün Səsi\n0\t08 Noyabr 2019 18:13\n“Şən və Hazırcavablar” Klubunun üzvü, “Zarafat-Zarafat” layihəsinin ssenari müəllifi, aktyor Emil Musayevin Oxu.Az-a müsahibəsi:\n– “Planet Parni iz Baku”, yoxsa “Zarafat-Zarafat”?\n– Təbii ki, “Planet Parni iz Baku”. Çünki oradan başlamışam. Hər şeyin kökü oradır. Bu, sevgi kimidir (gülür).\n– Niyə “Planet Parni iz Baku” ilə televiziya kanalları arasında qarşıdurma yarandı? Bizim bilmədiyimiz məsələlər var?\n– “Planet Parni iz Baku” sözün hər zaman düzünü, vacib olanları deyirdi. Televiziyaları isə belə şeylər sərf eləmir. Çünki onlara reytinq, reklam, ucuz şeylər lazımdır. Belə məsələlərə görə onların sözləri üst-üstə düşmürdü. Bir-birini sevmirdilər. Qadağa aradan götürülüb. Tahir İmanov telekanallara ad qoyub – “Telekanalizasiya”. “Planet Parni iz Baku”nun çıxışlarına icazə vermirdilər, xoşlarına gəlmirdi. Hazırladıqları səhnəciklər iynə olub gözlərinə batırdı.\n– Bizim telekanallarımız “Telekanalizasiya”dır?\n– Bəli, “Telekanalizasiya”dır. Çox pisdir. Nəzərdə tutulandan da bərbad vəziyyətdədir. Kanallarımıza diqqətlə nəzər yetirəndə, açıq-aydın görmək olar ki, yaxşı şeylərin təbliğatı aparılmır. Marifləndirici və intellektual verilişlərin sayı sıfıra bərabərdir. Ancaq ucuz şoularla tamaşaçıların başını qatırlar.\nReytinq xətrinə qalmaqallara, dava-dalaşlara efirlərdə daha çox zaman ayırırlar. Biz, ailəmiz, uşaqlarımız telekanallara baxanda nə örnək götürə bilərik? Heç nə. Bizim tamaşaçılarımız da qalmaqala meyillidir. Sükan televiziyanın əlindədir. Nəyi versələr, tamaşaçı da ona baxacaq. İzləyicinin başqa seçimi yoxdur. Verilən nədir? Hə, budur. Düşünürəm ki, telekanalların problemləri çoxdur.\n– “Zarafat-Zarafat”a gələn qonaqlarla pis və ya yaxşı zarafatlar edirsiniz. Heç olub ki, etdiyiniz “zarafat” qonağın xətrinə dəyib və verilişi tərk edib?\n– Xətirlərinə dəyən zarafatlar olur. Hətta proqramdan sonra zəng vurub bizi təhdid edənlər də olur. Deyirlər ki, “Siz kimsiniz ki, belə zarafatlar edirsiniz? Zarafatı silin oradan, yoxsa sizin üçün pis olar”. Amma başa düşməlidirlər ki, bu, sadəcə, zarafatdır. Təbii ki, yaxşı və müsbət qəbul edənlər də var.\n– “Zarafat-Zarafat”da qonaqlarla zarafat edirsiniz, yoxsa ələ salıb, məsxərəyə qoyursunuz?\n– Baxır vəziyyətə (gülür). Zarafat etdiyimiz də olur, məsxərə qoyub, ələ saldığımız da. Heç vaxt tam bir mövqə tutmamışıq. Adamına görə dəyişir. Hamı bir-birini tanıyır. Kimin yaxşı, kimin pis olduğunu hamı bilir. Məsxərəyə salınası adamlar kimdir?! Bizdə ona uyğun hərəkət edirik.\n– Sizin qonaqlara etdiyiniz zarafat və məsxərələri sizə etsələr, xoşunuza gələr?\n– Düz etsələr, hə. Bunu mən artıq tənqid kimi qəbul edərəm. Öz üzərimdə işləyib, belə səhvlərə bir daha yol vermərəm. Yenə təkrar edirəm, əgər söhbət düzdən gedirsə.\n– “Zarafat-Zarafat”ın məqsədi və cəmiyyətə ötürdüyü mesaj nədən ibarətdir?\n– Əyləncə xarakterlidir. Zarafatlarda düşündürücü şeylər də olur. Məsələn, monqollarla bağlı bir zarafatımız var. O zarafat bomba effekti yaratmışdı. Hamı “caps” edib paylaşmışdı. Monqollar Azərbaycana üç dəfə yürüş edib. Bu kiminsə şüuraltında qalsın deyə maraqlı bir zarafat etdik. Məqsəd əyləndirə-əyləndirə düşündürmək, öyrətməkdir.\n– “Zarafat-Zarafat”da yaş senzi var?\n– Proqram 18 yaşdan yuxarı şəxslər üçün nəzərdə tutulub. O da verilişə qatılan qonaqlara şamil olunur. Baxanlar üçün heç bir problem yoxdur. Çünki verilişə ailəvi də baxmaq olar. Hər yaşdan olan şəxslər proqramı izləyə bilər.\n– Sözügedən verilişdə tez-tez porno aktyorları yada salıb, onlardan sitatlar gətirirsiniz. Bu pornosənayeyə sevginizdən irəli gəlir, yoxsa insanların tələbatının çoxluğundan?\n– Pornonu sevən auditoriya var. Porno filmlərə çəkilən aktyorları da yetərincə tanıyırlar. Sosial şəbəkələrdə səhifələrimizvar, orada məşhur porno ulduzlar barədə zarafatlar, “capslar” paylaşılır. İnanın səmimiyyətimə, bu səhifələrin və paylaşımların yetərincə auditoriyası var. Bu, təbii ki, zarafatyönümlüdür. Verilişimizdə pornonun təbliğatını aparmırıq.\nBəzən bir şey olur ki, insana bu işi eləməməyi deyirsən, onu zarafatla edirsən və insan oradakı mesajı anlayır və şüuraltına yeridir. Porno həvəskarı deyiləm (gülür). Sadəcə, bu yöndə insanları maarifləndirmək lazımdır.\n– Erotika, yoxsa porno?\n– Sözsüz ki, erotika. Çünki daha estetikdir.\n– Bir rejissor kimi, porno film çəkmək kimi ideyanız olsa, hansı yerli məşhuru həmin ekran işinə çəkərsiniz?\n– Keçən il “Planet Parni iz Baku”nun teatrında “AzTV-də ilk erotik film”i canlandırdıq. Həmin səhnəcikdə gənc Kamil obrazında mən idim. “AzTV-də erotik film necə çəkilər”i göstərdik. Gülüşlə qarşılandı. Porno film lentə alsaydım, baş rolda Hüseyn Əzizoğlunu çəkərdim (gülür).\nÜmumiyyətlə, bu kimi filmlərin Azərbaycanda çəkilməsi real görünmür. Çünki ölkə olaraq biz buna hələlik hazır deyilik. Çəkilsə, qınayarlar, təhdid, təhqir edərlər. Amma çəkilsə, izlənmə sayı rekord qırar. Biz axı sarkazm cəhətdən çox öndəyik. Tənqid və təhqir etsək də, baxarıq. Reaksiyalar birmənalı olmasa da, sevə-sevə baxılar.\n– Videolarınıza kim baxır?\n– Qadın izləyicilərim azdır. Hardasa 18-20 faiz. Qalaları kişilərdir. Videolarımı izləyənlər arasında rütbəli şəxslər və məmurlar da var. Bir dəfə demişdilər ki, səni izləyirik. Mən də cavab olaraq dedim, yaxşı xəbərdir, yoxsa pis xəbər?! (gülür) Onlar isə söylədilər ki, videolara baxırlar, belə də davam edim.\nDedilər ki, “Zarafat-zarafat” kimi layihəyə ölkənin ehtiyacı var. Bizim layihəmiz, həqiqətən, həm bəyənildi, həm də uğur qazandı. Hətta məni, Əlixan Rəcəbovu və Fuad İskəndərovu Sabunçu Gənclər Evinə dəvət etdilər. Orada 300 nəfərdən artıq gənclə görüşüb, maraqlı söhbətlər etdik. Bacardığımız gədər onlara istiqamət verməyə çalışdıq.\n– Verilişinizin formatını dəyişmək niyyətiniz var?\n– “Zarafat-Zarafat”ın formatını saxlayacağıq, amma qonaqlarımız daha da populyar simalar olacaq. Son aylar cəmiyyətimizdə qadınlara qarşı aqressiya həddən çoxdur. Belə bir qənaətə gəldik ki, məşhur xanım sənətçiləri verilişə dəvət edək. Zarafatı sevən dörd xanımı çağırıb, onlarla həm söhbət, həm də müzakirə aparacağıq. Bu, cəmiyyətə “Hamımız bərabərhüquqluyuq” mesajı ötürməkdir.\nMurad Arifi, Röya Ayxanı və Miri Yusifi üçlükdə verilişimizə çağırmaq fikrimiz var. “Planet Parni iz Baku”nun ağsaqqaları gəlib, bizə “xeyr dua” verəcəklər. “Bu şəhərdə”nin kollektivi də qonağımız olacaq. Türkiyədən də qonaqlarımız gələcək. Onlarla Türkiyə -Azərbaycan zarafat qarşıdurması etməyi nəzərdə tutmuşuq.\n– “Planet Parni iz Baku” ilə “Bu şəhərdə”nin arasında nə kimi fərqlər var?\n– “Planet Parni iz Baku”nun auditoriyası “Bu şəhərdə”nin auditoriyasından daha azdır. “Bu şəhərdə”nin götürdüyü auditoriya məişət zəminindədir. “Planet Parni iz Baku”nun auditoriyasl isə məmurlar, dövlət adamlarıdır. İş olaraq hər ikisi eyni səviyyədədir. Camaat tərəfindən “Bu şəhərdə” daha çox sevilir. İş adamları tərəfindən isə “Planet Parni iz Baku”.\n– Zarafatın şitini çıxaranlar kimlərdir?\n– Zarafatın nə olduğunu bilməyən insanlar. Əgər bu işi görürsünüzsə, gülməli olanı dərk etməlidirlər. Gülməyin harada başlanıb, harada bitdiyini anlamalıdırlar. Bu, psixoloji bir məqamdır. Özünü gülünc hala salmaq, klounluq etmək, tullanıb-düşmək, yerə yıxılmaq, şillə-təpik vurmaq, söyüş söyməklə zarafat etmək heç bir halda gülməli bir şey sayılmır. Bunlar şitlikdən başqa bir şey deyil. Normal bir gedişatı dəyişdirdikdə bu, gülməli olur. Güldürməyi bacarmaq da savad tələb edir. Oxumaq, araşdırmaq lazımdır.\n– Amma həm “Planet Parni iz Baku”, həm də “Bu şəhərdə” söyüş də söyür, tullanıb-düşür də lazım gələndə klounluq da edir…\n– Sarkazm, sətraltı məqamlar var. Əgər səhnəcik söyüş söyməyi, təpik atmağı tələb edirsə, etmək olar. Əgər tamaşaçını güldürmək üçün bunlar edilirsə, təbii ki, bu, yolverilməzdir, şitlikdir.\n– Videobloqer həmkarlarınız arasında kimin çəkdiyi videolar tənqid olunur və artıq insanlar tərəfindən qıcıqla qarşılanır?\n– Təbii ki, bu, Hüseyn Əzizoğludur. Ən pisi və iyrənci də elə Hüseynin özüdür. Hüseyn çəkdiklərinə görə təhqir olunsa da, onun videoları izlənmə rekordu qırır. Videoları yarım milyondan çox baxış toplayır. Burada təzadlı fikirlər çoxdur.\nProblem kimdədir, insanlarda, yoxsa Hüseyndə? Bunu anlamaq olmur. Paradoks məqamlar yaranır. Hüseynin özünə şit olduğunu dəfələrlə demişəm. O, şit olduğunu və bu cür videoların insanlar tərəfindən sevildiyini bildirir.\nBizim insanlarda bir düşüncə var, əgər yumoristsənsə, bütün gün zarafat edirsən, deyib-gülürsən, əylənirsən. Yolda gedirəm, polis saxlayır, çəkdiyimiz videolardan sitat gətirir, başlayır zarafat edib gülməyə. Başa düşürəm, izləyirsən, amma mənim də milyon problemim var. İzləyicilər gərək anlasın ki, hər şey efirdə göründüyü kimi əyləncəli və ideal deyil.\nIQ səviyyəsi aşağı olanlar özünü Hüseyn Əzizoğlunun videolarında tapır. Azərbaycanda gərək bayağı videolar çəkərəsən ki, ona baxsınlar. Bayağılığa meyillənməsən, ac qalarsan. Yaxşı və keyfiyyətli işə nə baxan var, nə də qiymət verən. Camaat deyir ki, biz yaxşı şey izləmək istəyirik, amma inanın, baxmırlar. Yaxşı axtaran 800 min dəfə Hüseynə baxmaz. Statistikaya görə, Hüseyn Azərbaycanda videoları ən çox izlənilən şəxsdir. Əgər baxırlarsa, demək, problem özümüzdədir. Tələb edirlər, o da təklif edir.\n– Zarafat formatında çəkilən videoların qəhrəmanlarını el içində “təlxək” adlandırırlar. Siz “təlxək”siniz?\n– Təlxək tənqid yox, təhqirdir. Bizdə tənqidlə təhqiri ayıra bilmirlər. Tənqid etmək tənqidçilərin işidir. Bəyənmirsənsə, bəyənmə. Təhqir etməyə heç belə halda ixtiyarınız yoxdur.\n– Ölkəmizdə kinematoqrafiya ilbəil inkişaf edir. Xarici ölkələri götürsək, onlar çəkdikləri filmləri müxtəlif yarışmalara, festivallara yollayırlar. Baxmayaraq ki, Azərbaycanda hər mövsüm yeni filmlər təqdim edilir, amma bizdə bu tendensiya nədənsə gözə görünmür. Səbəb nədir?\n– Sizin sayta özəl olaraq açıqlayım ki, komandamızla birlikdə “Kann festivalı”na hazırlaşırıq. Ora gedən olsa da, qalib gələn olmayıb. “Hər şey ideyadan başlayır”. Əsas ideyadır. Azərbaycanda film çəkmək üçün o qədər də güclü texnika yoxdur. Amma yaxşı ideya olsa, mötəbər festivalda qalib gəlmək mümkündür. Qısametrajlı sənədli film olacaq. Çarəsiz insan haqqındadır. Normal insandır, amma cəmiyyət onu anormal istiqamətə yönləndirir.\nMaraqlı bir ssenarisi var, qışı gözləyirik ki, havalar daha da soyusun. Filmi lentə alıb, göndərəcəyik “Kann festivalı”na. Müsbət nəticə əldə etməyimizə ümidliyik. İlk dəfədən qalib olmağı düşünmürük, ən azından niyyətimiz var. Avropada prodüser tapdıq. O, bizi yönləndirəcək. Çünki festivalda əsas yükün bir hissəsi prodüserin çiyninə düşür. Artıq razılaşmışıq. Festivala çəkdiyimiz filmin büdcəsi azdır. Gücüm 3-4 min manata çatır, elə büdcə də o qədərdir. Aktyorlardan tutmuş texniki işlər görənlərə kimi, hamısı dostumdur. Ən çox pul rekvizitlərə xərclənəcək.\nBununla yanaşı, daha bir film üzərində işləyirik. Ekran işinin ssenari müəllifi və rejissoru özüməm. Komediya janrındadır, sırf Azərbaycan bazarı üçün nəzərdə tutulub.\n– Gəlir mənbəyiniz haradır?\n– Hazırda çalışdığım “Cavan” TV-dən maaş alıram, bir də şəxsi “Instagram” hesabımdan da qazanıram. Amma reklam xarakterli postları səhifədə deyil, yalnız “Hekayə” bölümündə paylaşıram. Bir post “Hekayə”də 24 saat qalır, qiyməti isə 200 manatdır. 18+ məhsulların satışı, mərc oyunları və qumarla bağlı məlumatları heç vaxt paylaşmıram. Çulumu sudan çıxarıram. Xərclərim qazancımı üstələyir.\n– Son aylarda Azərbaycanda zorakılıq faktlarının sayı çoxalıb. Qadınlar həyat yoldaşları tərəfindən şiddətə məruz qalırlar. Leyla Abdullayevanın uşaqlarının gözü qarşısında 20 bıçaq zərbəsi ilə əri tərəfindən öldürülməsi cəmiyyətdə şok effekti yaratdı. Kişilərin qadınlara qarşı aqressiyası nədən qaynaqlanır?\n– Hər şeyin kökündə təhsilsizlik dayanır. Vaxtilə çalışırdılar ki, qızlar oxumasın, təhsil almasın və tez ərə getsin. Əslində, oxumuş qadın gələcəyi inkişaf etdirəndir. Çünki təhsilli qadın öz övladına düzgün tərbiyə verir, yararlı bir vətəndaş yetişdirir.\nTəhsil yaxşı olsa, belə faktlarla rastlaşmarıq. Normal kişi qadına qarşı bu dərəcədə zorakılıq nümayiş etdirməz. Bu, normal insanın hərəkəti deyil. Bəlkə, psixoloji problemləri olub. Türkiyədə də belə hallar müşahidə olunur. Onlarda vəziyyət daha pisdir.\n– Həmin cinayəti törədən şəxsə hansı cəza verilməlidir?\n– Onun edam olunmasını və ya ömürlük həbs olunmasını istərdim. Çünki bu cinayəti törədəni bağışlamaq olmaz.\n– Son beş ildə ölkəmizdə lentə alınan film və serialları təhlil etməyinizi istəyirəm. Bu sahədə hansı çatışmazlıqlar var? Niyə hələ də tamaşaçılar kinoteatrlarda yerli filmləri deyil, daha çox əcnəbi ekran əsərlərini izləməyə meyillidir?\n– Serial və film sənayesində problemlər kifayət qədərdir. Məsələn, görürük ki, bu film bayağıdır. Rejissorlar baxıb, dərs götürməlidir. İnkişaf da belə olur. Maddi çatışmazlıqlar da çoxdur. Aktyorların hər hansısa rola təyin olunmalarında da problem var. Onların məvaciblərində çatışmazlıqlar var.\nBir də görürsən ki, aktyoru səhər tezdən çağırırlar çəkiliş meydançasına, orada əlinə ssenarini verirlər, deyirlər ki, “oyna”. Aktyora verilən qonorar az olduğundan bir işi buraxır, qazancı daha çox olan işə yönəlir.\nAktyor gündəlik min manat almalıdırsa, ona 50 manat verirlər. Məcbur qalıb, başqa variantlara əl atır ki, özünü və ya ailəsini daha yaxşı dolandıra bilsin. Belə olan təqdirdə keyfiyyət aşağı düşür. Sonda biz məğlub oluruq.\nÇəkilən filmlər arasında ən mənasız və ən pis ekran işi “My name is İntiqam”dır. Bu, mənim subyektiv fikrimdir. Ən yaxşı film isə İlham Qasımovun lentə aldığı “Oğlan evi – 1” və “Ağanatık”dır. Hər iki filmdə zarafatlar yüksək səviyyədə idi, həm də texniki baxımdan çox uğurlu idi.\n– İlkin Həsənli film sənayesində kifayət qədər uğurlu layihələr təqdim edir. Çəkdiyi ekran işləri sevilir. Onun film sektorunda fəaliyyətini necə qiymətləndirirsiniz?\n– Texniki tərəfdən çəkdiyi filmlər əladır. Rekvizitlərdən tutmuş, səs və görüntü effektlərinə kimi hər şey yerindədir. Amma aktyor və ssenari işi çox zəifdir.\n– Teatrda hansı islahatlar aparılmalıdır ki, tamaşaçılarda bu sənət növünə maraq artsın?\n– Əsas problem səhnəyə çıxarılan əsərlərdədir. Yeni əsərlərin yazılması sıfıra bərabərdir. Bir neçə dəfə gedib izləmişəm, hamısı köhnə əsərlərdir. Adam nə qədər “Koroğlu”nu, “Nəsimi”ni, “Leyli və Məcnun”u oynayar? Təzə əsər yazmaq istəmirlər.\nNə qədər eyni əsərlərə baxmaq olar? Ona görə də tamaşaçılar teatrlara getmirlər. Nə zaman ki yeni və maraqlı əsərlər yazılıb teatrlaşdırılacaq, o zaman tamaşaçıların teatrlara getmək istəkləri çoxalacaq. Teatr işçiləri gərək yaxşı məhsul versinlər ki, bizdə ora getməyə maraq olsun.


Gürcüstanda yaşayan azərbaycanlıların problemləri diqqət mərkəzindədir » ZİM.Az | "ZİYA" İnformasiya Mərkəzi\nGürcüstanda səfərdə olan Millət vəkili, Milli Məclisin Azərbaycan-Gürcüstan parlamentlərarası əlaqələr üzrə işçi qrupun rəhbəri, Azərbaycan Mətbuat Şurasının sədri Əflatun Amaşov Laqodexi rayonunda olub.\nO, rayon bələdiyyəsinin sədri Kaxa Camburiya, yerli rayon sovetinin deputatı Quram Maçaraşvili ilə görüşüb.\nGörüşdə Azərbaycanın və Gürcüstanın parlamentləri arasındakı dostluq münasibətləri, hər iki ölkənin bölgələri arasında əlaqələrin inkişaf perspektivləri barədə fikir mübadiləsi aparılıb.\nMəlumat verilib ki, Qabal kəndinə bitişik olan Qaracalar, Gəncəli və Uzuntala kəndlərində ümumilikdə 15 min əhali yaşayır.\nDörd kəndin bir bələdiyyəsi və bir icra nümayəndəsi var. Kəndlərdə 5 məktəb olsa da, şagirdlərin dərslik problemləri var. Gənclər elmə, idmana, musiqiyə həvəslidirlər. Bir neçə gənc respublika və beynəlxalq yarışlarda qalib olub. Lakin bu kəndlərdə Mədəniyyət Evi, uşaq bağçası, idman zalları yoxdur.


Azərbaycanda 200 min mantadn artıq dövriyyəsi olan sahibkar işçiyə nağd pul verə bilməz\nÖlkədə nağd şəkildə maaş verilməsinə məhdudiyyət qoyulur. Bu barədə yayılan məlumatda qeyd olunur ki, aprel ayının 1-dən etibarən ödəmələr tamamilə nağdsız yolla həyata keçiriləcək. Bu qanunlar Cinayət Məcəlləsinə əlavə edilən yeni dəyişikliklərdə nəzərdə tutulur. İqtisadiyyat üzrə ekspert Fuad Əlizadə bildirib ki, tabeçiliyində olan işcilərə əmək haqlarını nağd ödəyən bütün sahibkarlar cərimə olunacaqlar. "Bir çox sahibkarlar artıq öz işçiləri üçün maaş kartları sifariş etməyə başlayıblar."- deyə o əlavə edib.\nGənclər nağdsız ödəmələrin, yaşlılar isə nağd ödənişlərin tərəfdarıdır\nÖzəl müəssisələrin birində çalışan 62 yaşlı Sara xanım deyir ki, illərdir işlədiyi iş yerində maaşını nağd qaydada alıb. Indiyə kimi heç vaxt kart sisteminə keçidlə bağlı onlara nəsə deyilməyib: “20 ildən çoxdur ki, özəl müəssisədə çalışıram. Hər ay maaşımızı nağd şəkildə əlimizə alırıq. Düzdür, bəzən gecikmələr, ləngimələr olur. Ancaq biz bu üsula öyrəşmişik. Kart sisteminə keçiddə bəlkə də bizim üçün heç nə dəyişməyəcək. Sadəcə maaş ödənişinin forması dəyişdirilir. Xaricdə yaşayan qohumlarımıza hər dəfə maaşımı nağd aldığımı deyəndə mənə qəribə baxırlar. Axı, onların hamısında kart sistemidir. Hələ də nağd yolla maaş verildiyinə inanmırlar. Düzü bu sistemin dəyişməyini istəmərəm. Çünki kartdan istifadə edən hər kəs çıxılan faizdən, başqa bankomatdan istifadə edən zaman çıxan puldan narazıdır. Bəlkə mənim maaş aldığım bankın bankomatı mən yaşayan ərazidə olmayacaq? Mən hər dəfə nəyə görə yolumu dəyişməliyəm?\n22 yaşlı bank işçisi Günel Məmmədova isə deyir ki, istənilən halda kart sisteminin olması faydalıdır: “Həm işlədiyim yerə xarakterik olaraq, həm də kartdan istifadə edən biri kimi nağdsız ödənişin tərəfdarıyam. Kartla alış veriş daim rahatdır. Düzdür, bizdə bir qədər faizlər çoxdur. Ancaq buna baxmayaraq kart vasitəsi ilə hər an istədiyin əməliyyatı həyata keçirmək, istədiyin əşyanı almaq olar. Ancaq əlində nağd pulun olub, kartın olmadıqda bir qədər əziyyət çəkməli olursan. Məsələn, maaşım karta oturandan sonra heç yerimdən tərpənmədən kommunal xərcləri ödəyirəm. Ancaq pul əlimdə nağd olduqda ən azı banka ya da poçta üz tutmalıyam. Bu isə mənim üçün vaxt itkisidir. Qısaca kart sisteminin olması istənilən halda faydalıdır”.\nƏkrəm Həsənov dəyişikliklərə aydınlıq gətirir\nHüquqşünas Əkrəm Həsənov Bizimyol.info-ya açıqlamasında bildirdi ki, məsələ heç də qeyd olunduğu kimi deyil: “Əmək haqqı hər kəsin nağdsiz şəkildə ödənməlidirÂ» fikri düzgün deyil. Yəni, qanunda bu hamıya aid edilməyib. Orada müəyyən bəndlər var. Ona əsasən kimin əmək haqqını əvvəlki qaydada yəni nağd şəkildə ödəyə biləcəyi qeyd olunub. İllik dövriyyəsi 200 min manatı keçməyən, pərakəndə satış, iaşə və xidmət göstərənlər əmək haqqını nağd qaydada ödəyə bilərlər. O ki, qaldı bunun konkret tarixinə, bəli bu aprel ayının 1-dən tətbiq olunacaq. Digər sahibkarlar isə işçilərinə əmək haqlarını kart vasitəsi ilə vermək məcburiyyətindədirlər”.\nƏ.Həsənov deyir ki, bəzi xəbərlərdə ölkədəki nağd əməliyyatların bitməsi ilə bağlı fikirlər səsləndirilir. Belə bir şey yoxdur: “Sadəcə illik dövriyyəsi 200 min manatdan çox olan sahibkarlar ayda yalnız 30 min manat məbləğində nağd ödənişlər edə biləcəklər. Digər sahibkarlar isə 15 min manat nağd ödənişlər edə bilərlər. Bundan yuxarı məbləğdə olan əməliyyatları nağdsiz qaydada həyata keçirməməlidirlər. Bəzi ödəniş növləri var ki, onlar mütləq nağdsiz qaydada aparılmalıdır. Bunlar missal üçün, gömrük rüsumları, vergilər, dövlət orqanlarına və dövlət təşkilatlarına olan bütün ödənişlər nağdsiz qaydada həyata keçirilməlidir. Bu həm sadə vətəndaşa, həm də sahibkara aid edilir. Telefon xidmətləti, kommunal xidmətlər nağd qaydada ödənə bilməz. Yəni, bu o deməkdir ki, heç kim vətəndaşın evinə gedib ondan qaz, işıq, su pulu ala bilməz. Vətəndaş bu əməliyyatları məhz bank vasitəsi ilə ödəməlidirÂ».\nAzərbaycan Respublikası ərazisində mülki dövriyyənin iştirakçıları arasında aparılan əməliyyatların və hesablaşmaların şəffaflığını, istehlakçıların hüquqlarının müdafiəsini təmin etmək, nağd pul hesablaşmalarının nağdsız hesablaşmalarla əvəzlənməsini stimullaşdırmaq, bank sisteminin inkişafını sürətləndirmək məqsədilə “Nağdsız hesablaşmalar haqqında” 23 dekabr 2016-cı il tarixdə qanun qəbul edildi. Qanunun nağdsız hesablaşmaların həyata keçirilməsi ilə bağlı müddəası ƏDV ödəyicilərinə münasibətdə 2017-ci il yanvarın 1-dən, digər vergi ödəyicilərinə münasibətdə isə 2017-ci il aprelin 1-dən qüvvəyə minir.\nQanuna əsasən nağdsız hesablaşma dedikdə bir şəxsin bank hesabından digər şəxsin bank hesabına köçürülməklə, eləcə də ödəniş vasitələri, ödəniş terminalları və birbaşa nağd qaydada satıcının bank hesabına köçürülməklə həyata keçirilən hesablaşmalar nəzərdə tutulur. Əgər hər iki tərəf vergi ödəyicisi olarsa bu zaman onlar arasında hesablaşmalar üzrə nağdsız ödəniş yalnız birinin bank hesabından digərinin bank hesabına köçürülməklə və ödəniş vasitələri ilə həyata keçirilə bilər.\n- “Sığorta fəaliyyəti haqqında” və “İcbari sığorta haqqında” Azərbaycan Respublikasının qanunları ilə müəyyən edilmiş ödənişlər;\nBizimyol.info-nun Facebook səhifəsində keçirdiyimiz sorğu nəticəsində istifadəçilərimizin nağdsız ödəmələrlə bağlı fikirlərini öyrəndik. Onlardan bəzilərini təqdim edirik:\nNigar Məmmədova adlı izləyicimiz deyir ki, maaşını kart vasitəsi ilə alır: “Bundan əlavə Â«MasterÂ» kartım da var. Nağd olsa, başına iki günün içində Â«daş salaramÂ»Â».\nAysel Abdullayeva da maaşı kartla alır. Ancaq o düşünür ki, plastik kartlar əlavə xərcdir.\nElman Mütəllim adlı izləyicimiz isə deyir ki, 8 ədəd kartı var, hərəsi də ayrı banklardan. Günüm onlarsız keçmir”.\nNemət Əşrəfov isə kart dedikdə ancaq cin və sim kartları tanıdığını deyir: “Bankomat kartları isə heç vaxt mənlik olmayıb”.\nZiyad Baxışov isə ölkənin böhranda olmasının səbəbinin nağd alış- verişlər olduğunu qeyd edib.\nDigər rəy bildirən izləyicilərimiz bir qismi maaşı kartla aldıqlarını, digələri işsiz olduqlarını bildiriblər. 5 izləyicimiz isə maaşlarının yarısını kartla yarısını isə nağd aldıığını yazıb.


08-12-2019 13:26 / Bu xəbər 939 dəfə oxundu\nLaçın rayonundan məcburi köçkün olan Müqabil Baxışovun intihar etdiyi bildirilir.\nSosial şəbəkələrdə yaxınları onun Laçın Rayon İcra Hakimiyyətinin başçısı Aqil Nəzərlinin və Təhsil Şöbəsinin müdiri Nicat Həsənovanın təhdidləri ilə üzləşdikdən sonra özünü asdığını yazıblar.\nMərhumun qardaşı Yusif Baxışov "Kanal 13”-ə bildirib ki, qardaşı uzun müddətdir işləmək üçün müstəlif strukturlara müraciət etsə də, icra başçısını və təhsil şöbəsini sosial şəbəkələrdə tənqid etdiyi üçün iş tapa bilməyib.\n"Müqavil Baxışov mənim əmim oğludur. Cavan bir adam idi, səhhətində heç bir problemi yox idi. Ali savadlı, layiqli pedaqoq, Laçın Rayon Təhsil Şöbəsində xeyli müddət metodist və inspektor vəzifələrində işləmiş bir müəllim idi.\nSon illərdə Laçın rayonunda onun başına gəlməyən Şam müsibətləri qalmadı, ilyarım ərzində işlə bağlı etdiyi müraciətlərinə baxılmadı və təhdidlərə məruz qalaraq, canına qəsd edib bu dunyadan köçdü”.\nO, 2016-cı ilin noyabrında həbs edilmişdi. Daxili İşlər Nazirliyinin həmin ərəfədə yaydığı məlumatda deyilirdi ki, Baxışov ayrı-ayrı vaxtlarda Laçın rayonunun 4 sakininin etibarından sui-istifadə etməklə və aldatma yolu ilə əmlakını ələ keçirib.\nO, həmin şəxslərə ailə üzvlərini işə düzəltməyi vəd etməklə 4 min manata yaxın ziyan vurub. Onun barəsində 2 ay 19 günlük həbs-qətimkan tədbiri seçilib. Bundan əvvəl isə M.Baxışov 2012-ci ilin oktyabrında xuliqanlıq maddəsi ilə təqsirli bilinərək 3 il müddətinə azadlıqdan məhrum edilib. Lakin barəsində 1 il 6 müddətinə şərti sınaq müddəti olmaqla cəzası dəyişdirilib.\nSəhiyyə Nazirliyinin mətbuat xidmətindən "virtualaz.org”a bildiriblər ki, intihar hadisəsi ilə bağlı Təcili Tibbi Yardıma müraciət daxil olmayıb.///Meydan.tv


"European Tobacco Baku"dan siqaretlərin qiyməti ilə bağlı açıqlama - Azinforum.az İnformasiya Portalı\nAna səhifə / Siyasət / “European Tobacco Baku”dan siqaretlərin qiyməti ilə bağlı açıqlama\n“European Tobacco Baku”dan siqaretlərin qiyməti ilə bağlı açıqlama\nƏgər tütün məhsulları xaricdən ABŞ dolları və ya avro ilə alınırsa, təbii ki, bu, siqaretlərin qiymətinə təsir edəcək. Bu barədə Trend-ə “European Tobacco Baku” şirkətindən bildiriblər.\nŞirkətdən verilən məlumata görə, bəzi mağazalarda siqaretin qiymətinin artırılması onların öz qərarıdır: “Biz qiymət məsələsi ilə deyil, yalnız istehsalla məşğul oluruq. Biz heç bir fakturada dəyişiklik etməmişik”.\nQeyd edək ki, dollar və avronun bahalaşmasından sonra bu gün səhər saatlarından bəzi mağazalarda siqaretin qiymətində artım müşahidə olunur. Bəzi dükanlar isə ümumiyyətlə siqaretin satışını dayandırıb.\nÖncəki İlham Əliyevdən yeni fərman: Bakı Nəqliyyat Agentliyi yaradılır\nNövbəti Cahangir Hacıyevlə Eldar Mahmudovun Rusiyadakı biznesi


Nurhan Abbasov — Vikipediya\nNurhan Əlastan oğlu Abbasov\n17 iyun 1991(1991-06-17)\n8 noyabr 2020(2020-11-08) (29 yaşında)\nNurhan Əlastan oğlu Abbasov (17 iyun 1991, Gəncə – 8 noyabr 2020, Xankəndi) — Azərbaycan Silahlı Qüvvələrinin əsgəri, Vətən müharibəsi şəhidi.\nNurhan Abbasov 17 iyun 1991-ci ildə Gəncə şəhərində dünyaya göz açmışdır. Orta təhsilini Konstantin Uşinski adına 9 nömrəli tam orta məktəbdə almış, 77 nömrəli peşə məktəbində davam etdirmişdir. Sonra müddətli həqiqi hərbi xidmətə yollanmışdır. Hərbi xidmət müddəti bitdikdən sonra mülki şəxs olaraq fəaliyyətini davam etdirmişdir.\n2020-ci ilin iyul ayında baş verən Tovuz döyüşlərindən sonra Nurhan da səfərbər olunur. Sonra hərbi təlim toplantılarına çağırılır.\nAzərbaycan Ordusunun əsgəri olan Nurhan Abbasov 2020-ci il sentyabrın 27-dən Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsində iştirak etmişdir. Könüllü əsgər olaraq bir çox hərbi əməliyyatlarda vuruşmuşdur. Noyabr ayının əvvəllərindən başlayan Şuşa döyüşləri gedişatında Nurhan Abbasov 8 noyabr 2020-ci ildə Xankəndidə yaralı döyüşçüləri döyüş meydanından çıxararkən şəhid olmuşdur.\nAzərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Nurhan Abbasov ölümündən sonra "Vətən uğrunda" medalı ilə təltif edildi.\nAzərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 18.12.2020-ci il tarixli Sərəncamına əsasən Nurhan Abbasov ölümündən sonra "Cəsur döyüşçü" medalı ilə təltif edildi.\nAzərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Nurhan Abbasov ölümündən sonra "Şuşanın azad olunmasına görə" medalı ilə təltif edildi.\nMənbə — "https://az.wikipedia.org/w/index.php?title=Nurhan_Abbasov&oldid=6392921"\nBu səhifə sonuncu dəfə 9 aprel 2022 05:41 tarixində redaktə edilib.


Niyaməddin Orduxanlı: “ABŞ radikal müxalifəti təhqir edir” AÇIQLAMA | Sia.az\nNiyaməddin Orduxanlı: “ABŞ radikal müxalifəti təhqir edir” AÇIQLAMA\nSiyasət - 19.09.2016 09:13 - Oxunma sayı: 14355\n“Xəbər verildiyi kimi, sentyabrın 15-də ABŞ Konqresinin İnsan Hüquqları Komissiyası Azərbaycanla bağlı dinləmələr keçirib. Dinləmələrdə Azərbaycan müxalifətini AXCP sədri Əli Kərimlinin oğlu Türkel Kərimli təmsil edib. Əli Kərimlinin oğlunun təmsilçiliyi müxalifət düşərgəsində birmənalı qarşılanmayıb”. Bununla bağlı SİA-ya açıqlama verən Bütöv Azərbaycan Xalq Cəbhəsi Partiyasının (BAXCP) sədrinin müavini Niyaməddin Orduxanlı deyib ki, əslində Əli Kərimlinin oğlu Türkel Kərimlinin ABŞ Konqtesinin İnsan Hüquqları Komissiyasında təmsilçiliyi biabırçılıq və rəzalətdir: “Bu xəbəri mətbuatdan əldə etdik. 20 nəfər yaxın adamın iştirakı ilə dinləmələr keçirilib. Bir nəfər ermənipərəst konqresmen Cim Makqavern iştirak edib. Digər şəxslər isə, ABŞ-dakı erməni lobbi qruplarının və diasporasının nümayəndələri olub. Dinləmələrin video görüntüsünü izlədikdə Qarabağ da sepratçı rejimin rəhbəri Bako Saakyanın oğlu Armen Saakyan da iştirak edir.\nDeməli, Əli Kərimin oğlu Türkel Kərimli Azərbaycanla bağlı üzündən yazılmış mətini oxuyur, mətini Əli Kərimlinin yazmasına heç bir şübhəniz olmasın və ermənipərəstlər buna qulaq asır. Azərbaycan xalqının divan tutmuş bir insanın oğlunun Əli Kərimlinin oğlu ilə bir yerdə oturması heç vaxt təsadüfü ola bilməz. Digər tərəfdən, məncə, ABŞ rəsmiləri qəsdən Əli kərimlinin oğlunu dəvət edib”.\nBAXCP rəsmisi əlavə edib ki, 24 yaşlı bir gənci dinləmələrə dəvət etməklə göstərdi ki, ABŞ radikal müxalifətə heç bir önəm vermir: “ABŞ radikal müxalifəti bu, addımı ilə aşağılayır. 24 yaşlı bir gənc nədən danışa bilər? Hansı göstəriciləri ilə müxalifəti təmsil edə bilər? Əli Kərimlinin oğlu olmaq, ona hansı status verir? Özü də bu gənc uzun illərdi ki, atasının maliyə dəstəyi ilə İngiltərənin ən bahalı unveristetində ( İngiltərə unversitetində bir il oxumaq üçün minimum 150 000 dollar lazım olur ) oxuyur, yaşayır.\nXatırlayıram, 2000-ci ildə ABŞ – da dinləmələrə Azərbaycan müxalifəti dəvət edilmişdi. Müxalifəti mərhum Əbülfəz Elçibəy, Etibar Məmmədov, Rəsul Quliyev təmsil edirdi. İndi görün vəziyyət necədir ki, müxalifəti Əli Kərimlinin 24 yaşlı bir uşağı təmsil edir. Bir daha qeyd etmək istəyirəm ki, ABŞ bununla Azərbaycanın radikal müxalifətinə hansı “dəyər” və “qiymət” veridyini göstərir. Əli Kərimli isə, özünün oğlunun Bako Saakyanla yanaşı oturmağından qururlanır. ABŞ erməni lobbisi və diasporası isə, bu faktı bütün dünyaya göstərib, ermənilərin xeyrinə təblığat apardılar. Bu gün Əli Kərimli öz çirkin siyasətinə 24 yaşlı oğlunu da bulaşdırdı”.


YAP ağacəkmə kampaniyasında fəal iştirak edib - Tədbir | Hafta.az\n15:50 06.12.2019 Müəllif:Hafta.az\nHfta.az-ın verdiyi məlumata görə, Yeni Azərbaycan Partiyası Birinci vitse-prezident Mehriban xanım Əliyevanın bu təşəbbüsünə qoşularaq dekabrın 6-da ölkə üzrə keçirilən ağacəkmə kampaniyasında fəal iştirak edib.\nBaş Nazirin müavini, Yeni Azərbaycan Partiyasının Sədr müavini - İcra katibi Əli Əhmədov bu günü Azərbaycanın ekologiya tarixində xüsusi gün adlandıraraq qeyd edib ki, Nəsiminin 650 illik yubileyi münasibətilə Birinci vitse-prezident Mehriban Əliyevanın təşəbbüsü ilə bir gündə 650 min ağac əkiləcək.\nƏli Əhmədovun sözlərinə görə, vətəndaşlar Birinci vitse-prezident Mehriban Əliyevanın bu təşəbbüsünü yüksək əhval-ruhiyyə ilə qarşılayırlar:\n“Azərbaycanın bir çox kənd və qəsəbələrində insanlar böyük coşqu ilə yaşıllıq zolağının salınmasına, ağacların əkilməsinə dəstək verərək kampaniyaya qoşulublar. Əkilən ağaclar Azərbaycanın ekoloji şəraitini yaxşılaşdıracaq".\nƏli Əhmədov qeyd edib ki, bir neçə ildən sonra bu ağaclar böyüyəcək və yaşıllıq zolaqları daha da artacaq. Beləliklə, Azərbaycan təbiətinin yaxşılaşmasına böyük köməklik göstərmiş olacaq:\n"Bütövlükdə Azərbaycanda Prezident İlham Əliyevin rəhbərliyi altında böyük quruculuq, abadlıq işləri həyata keçirilir. Azərbaycan müasirləşir, kəndlərimiz, qəsəbələrimiz gözəlləşir. Əhalinin yaşaması üçün rahat, əlverişli şərait yaradılır. Vacib komponentlərdən biri də insanların yaxşı ekoloji mühitdə, təmiz hava şəraitində yaşamasının təmin edilməsidir. Bu ağacların əkilməsi həmin məqsədə xidmət göstərir. YAP kampaniyanı ürəkdən dəstəkləyən qurumlardan biridir. YAP-ın çoxlu üzvləri müxtəlif rayonlarda bu kampaniyada iştirak edirlər. Güman edirəm ki, ən fəal iştirak edən YAP-ın üzvləri olacaq. YAP və Ekologiya və Təbii Sərvətlər Nazirliyi digər layihə də həyata keçirir. Bu, əkilən ağaclara qulluq edilməsinin monitorinqinin keçirilməsi ilə bağlıdır".


Zaur Qəriboğlu | газета ОЧАГ (OCAQ) Самара\nTag Archives: Zaur Qəriboğlu\nƏVƏZ ZEYNALLI: “SAHİBƏ QAFAROVA, MƏN SİZƏ XURAL ZİRVƏSİNDƏN SƏSLƏNİRƏM…”\nPosted on 18.12.2021 by Xeyrulla Xəyal\n“Sahibə Qafarova, mən sənə qalxdığım bu Xural zirvəsindən səslənirəm: sən niyə Sabir Rüstəmxanlının ağzından vurursan? Bu gün ağzından vurursan, sabah ayrı yerindən vuracaqsan, eləmi? Mən buna etiraz eləyirəm! Sabir Rüstəmxanlı Azərbaycanın Dədə Qorqududur, Koroğlusu, Nəbisi, Həcəridir, Zeynəb Xanlarovasıdır. Mən Sabir Rüstəmxanlıının “Ömür” kitabını oxuya-oxuya bu zirvəyə qalxmışam. İndi Allah eləməmiş mən Şopenhaueri, Dostoyevskini oxusaydım, nə günə qalardım? Mən kitaba dadanardım, başlardım ayrı kitablar oxumağa, Aristoteli oxuyardım, Kantı oxuyardım, bəlkə hələ Şekspiri də oxuyardım. Bu kitablar məni nə günə qoyardı? Mən gözəl millətimdən, qəşəng xalqımdan uzaq düşərdim! Allah, Allah, sən özün saxla, qulaqlara qurğuşun! Mən daha indiki Əvəz olmazdım, başqa bir Əvəzlə əvəzlənərdim, olardım ziyalı, hətta gözəl yeraz ləhcəmi itirərdim. Yaxşı ki, vaxtında Sabir Rüstəmxanlınıın “Ömür” kitabını yarısınacan oxudum, bu Xural zirvəsinə yüksəldim. Sahibə Qafarova, bu zirvəyə yüksəlməyi asan bilməyin, bu, ıadaxlıbazlığa gedəndə Məşədi İbadın hasara dırmaşığından qat-qat çətindir! Hərçənd ətrafımda ayağımın altında yatmağa hazır insanlar çoxdur, məsələn, Zaur Qəriboğlu, sağ olsun, gözəl yoldaşdır, söz verib ki, “Selcan məmləkətinin” bütün əlli səkkiz cildini oxuyub qurtarandan sonra o da “Ömür” kitabını oxumağa başlayacaq!\nMən Sabir Rüstəmxanlını ata, arvadı Tünzalə Rüstəmxanlınl ana sayıram, elə bilirəm ki, onun südünü içmişəm. Mən prezidentin tənqidçisiyəm, ancaq 44 günlük müharibə vaxtı prezident Tünzalə xanıma “Şöhrət” ordeni verəndə mən qürur hissi duydum, həmkarım Aynur Camal qızı demişkən, hətta göz yaşlarıma hakim ola bilmədim. Bəli, açıq desək, ağladım, niyə gizlədim məm bunu xalqımdan? Nəzərinizə çatdırıram ki, Sahibə Qafarova, müharibənin yeganə qadın şəhidi Arəstə Baxışovaya prezident ölümündən sonra medal verdi, Tünzalə Rüstəmxanlıya orden! Çünki prezident bilir ki, Azərbaycanda çox general, çox zabit Sabir Rüstəmxanlının “Ömür” kitabıyla qidalanıb, Tünzalə xanımın südünü içib!\nBir daha sizə səslənirəm bu Xural zirvəsindən, Sahibə Qafarova!\n18. 12. 2021, Samara\nFiled under Azərbaycan and tagged Ömür kitabı, Mirzə Əlil, Sabir Rüstəmxanlıı, Sahibə Qafarova, Selcanın məmləkəti, Zaur Qəriboğlu |\tОставьте комментарий


Səhiyyə Nazirliyində Ümummilli lider Heydər Əliyevin 90 illik yubileyi qeyd edildi\nSəhiyyə Nazirliyində Ümummilli lider Heydər Əliyevin 90 illik yubileyi qeyd edildi\nBu günlərdə Səhiyyə Nazirliyində ulu öndər Heydər Əliyevin 90 illik yubileyinə həsr olunmuş geniş konfrans keçirilmişdir. Bakı və bölgələrdən dəvət olunmuş tibb ictimaiyyətinin iştirakı ilə keçirilən konfransı nazir Oqtay Şirəliyev acmışdır.\nO.Şirəliyev qeyd etmişdir ki, böyük şəxsiyyət, dahi insan Heydər Əliyevin ömrünü hər bir günü və dəqiqəsi dövlətinə, millətinə xidmətlə keçib. Bütün sahələrdə, o cümlədən səhiyyə sahəsində yüksək biliklərə malik olan Heydər Əliyev hələ ilk dəfə hakimiyyətə olarkən, bu da 1960-1970-cı illərə təsadüf edirdi, səhiyyə sahəsində də bir çox sahələr kimi maddi-texniki baza çox zəif idi. O zamanlar demək olar ki, ötən əsrin əvvəllərində yaşamış milyonçuların evləri xəstəxana kimi istifadə olunurdu. Bölgələrdə vəziyyət çox acınacaqlı idi. Onun hakimiyyətə gəlişi, səhiyyəyə dair çıxardığı qərarlar və verdiyi tapşırıqlar Azərbaycan səhiyyəsi üçün çox böyük əhəmiyyət kəsb etmişdir. Nazirin sözlərinə görə, o dövrlərdə tikilib istifadəyə verilən Elmi-Tədqiqat Kardiologiya İnstitutu, Kliniki Tibbi Mərkəzin Toksikologiya şöbəsi, Yanıq mərkəzləri, Respublika Neyrocərrahiyyə Xəstəxanası kimi vacib profilli xəstəxanalar məhz ümummilli liderin təşəbbüsünün nəticəsidir.\nBütün sahələrdə fenomenal biliklərə malik olan Heydər Əliyev səhiyyənin önəmli və daim aktual sahəsi olan kadr məsələlərinə çox böyük önəm vermişdir. Onun təklif və səyləri nəticəsində Bakıda Həkimlərin ümumittifaq yığıncaqları keçirilirdi və bu münasibətlə də Sovet İttifaqının görkəmli alimləri paytaxt Bakıya gəlirdilər. O zamanlar heç kimin düşünmədiyi lakin səhiyyə sektorunda vacib sahə olan ailə həkimlərini ilk qurultayı da məhz, bütün dünyada ilk dəfə, yenə də bu dahi insanın təşəbbüsü ilə Bakıda keçirilmişdir. 30 dan artıq tələbənin, gənc alimlərin başqa ölkələrə göndərilməsi məsələsi kadr hazırlığına və təkmilləşməsinə hələ o zamanlarda çox böyük təkan vermişdir. Nazir vurğulamışdır ki, Heydər Əliyevin başladığı bütün işlərin arxasında irimiqyaslı layihələr, böyük zəhmət dururdu və o başladığı bütün işləri sona çatdırırdı.\nOqtay Şirəliyev vurğulamışdır ki, Heydər Əliyevin ikinci dəfə hakimiyyətə gəlişi yenə də ölkədə maddi və iqtisadi imkanların məhdud olduğu, ölkənin talan olunduğu və hərçi-mərcilik vaxtlarında olmuşdur. Hər bir sahədə mövcud problemlər səhiyyə sahəsində az deyildi. Bununla belə, Heydər Əliyevin xüsusi diqqət və qayğısı sayəsində ölkəmizdə səhiyyənin inkişafı və əhalinin sağlamlığının qorunması sahəsində əhəmiyyətli nailiyyətlər əldə etmək mümkün olmuşdur. Onun bilavasitə rəhbərliyi ilə ölkənin səhiyyə sistemində ardıcıl və məqsədyönlü işlər görüldü, islahatlar aparıldı. Bu işdə ilk növbədə səhiyyənin hüquqi-normativ bazasının təkmilləşdirilməsi və dünya standartları səviyyəsinə qaldırılması daim diqqət mərkəzində saxlanılırdı. Ümummilli liderin müdrikliyi, uzaqgörənliyi ilə səhiyyədə ən vacib məsələlərdən biri olan yoluxucu xəstəliklərin qarşısının alınması üçün bir çox beynəlxalq qurumlar, müxtəlif fondlar bu işə cəlb edildi və şəxsən özü ilk vaksinasiya işində iştirak etdi.\nHeydər Əliyevin prezidentliyi dövründə səhiyyəmizin maddi-texniki bazasının gücləndirilməsi istiqamətində xeyli işlər görüldü. O cümlədən bir sıra tibb müəssisələrində təmir-tikinti işləri aparıldı, bəzi səhiyyə ocaqları yeni avadanlıq və cihazlarla təchiz edildi. O illərdə bu sahədə ən diqqətəlayiq hadisə olan Azərbaycan Tibb Universitetinin yeni korpusunun istifadəyə verilməsi və müasir dünya standartlarına cavab verən Mərkəzi Klinik Xəstəxananın açılışı isə ümummilli liderin Azərbaycan xalqının sağlamlığına göstərdiyi qayğının ən parlaq təcəssümü olmuşdur. Ulu öndərin ölkəmizdə səhiyyə sahəsində həyata keçirdiyi islahatlar çərçivəsində ən mühüm xidmətlərindən biri olan “Özəl tibb fəaliyyəti haqqında ” Azərbaycan Respublikasının Qanunu qəbul edilməsidir. Özəl səhiyyə sisteminin tətbiqi tibb işçilərinin maddi rifah halının yaxşılaşması üçün imkanlar açmışdır. Bu xüsusi mülkiyyətdə olan tibb müəssisələrində 10 min nəfərədək işçi, o cümlədən 2500 həkim və 4000 orta tibb işçisi işlə təmin edilmişdir. Heydər Əliyev üçün ən vacib sahələrdən biri məhz insanların sağlamlığı, səhiyyənin və tibb elminin inkişafı, savadlı, bilikli, əsl peşəkar həkim kadrlarının hazırlanması olmuşdur. Məhz o illərdə Onkoloji və Oftalmoloji mərkəzlərin binalarının tikintisinə başlanılmışdır.\nNazir çıxışının sonunda vurğuladı ki, səhiyyəmizin inkişafı yolunda ümummilli liderin xalqının hər bir nümayəndəsinin gələcəyini düşünərək gördüyü işlər öz dəyəri, böyüklüyü ilə əvəzsizdir və bu dahi insan haqında çox danışmaq olar. Onun həyatının hər bir günü bu gün də öyrənilir və bütün bunlar gələcək nəsillərə bir örnəkdir.\nDaha sonra çıxışçılar Səhiyyə Nazirliyinin YAP sədri Nurəddin Abdullayev, Səhiyyə Nazirinin müavini Abbas Vəlibəyov, Bakı Baş Səhiyyə İdarəsinin rəisi Elmira Əliyeva, Səhiyyə Nazirliyinin baş psixiatrı Gəray Gəraybəyli, KTM Həmkarlar Komitəsinin sədri Almaz Hacıyeva Ümummilli lider Heydər Əliyevin Səhiyyəmizin ümumilikdə isə ölkəmizin dinamik inkişafı yolundakı xidmətlərindən, gələcəyi düşünərək gördüyü irimiqyaslı işlərindən danışdılar.\nSonda Heydər Əliyevin və Azərbaycan səhiyyəsindən bəhs edən filmin nümayişi olmuşdur.


“UFS” standartlı ilk yaddaş kartları təqdim olunub - AZƏRTAC – Azərbaycan Dövlət İnformasiya Agentliyi\n“Samsung” şirkəti bu ilin martında yaddaş kartları üçün rəsmən təsdiq edilən “UFS” (Universal Flash Storage) standartı üzrə hazırlanan dünyanın ilk yaddaş kartlarını təqdim edib. Yeni istehsal xəttinə 32, 64, 128 və 256 QB tutumlu kartlar daxildir.\nAZƏRTAC “ictnews.az” saytına istinadla xəbər verir ki, yeni kartlarla məlumatların oxunulması üzrə maksimal sürət 530 Mbit/saniyə, yazılma sürəti 170 Mbit/saniyə təşkil edir. Bu göstəricilərə görə yeni kartlar SSD toplayıcıları ilə müqayisə oluna bilər və bazarda təqdim olunan “microSD” kartlarını oxuma sürətinə görə təxminən 5 dəfə üstələyir. Belə ki, 5 QB tutumlu filmin oxunması üçün karta təqribən 10 saniyə lazım olduğu halda “UHS-1 microSD” kartı bu əməliyyata 50 saniyədən çox vaxt sərf edir.\nŞirkət nümayəndələrinin fikrincə, yeni kartlar rəqəmli foto və videoçəkiliş sahəsində geniş tətbiq olunacaq. Bununla yanaşı, hazırda bazarda bu yaddaş kartlarının formatını dəstəkləyə biləcək qurğular yer almayıb, lakin bunun “Samsung”un gələcək qurğularının ola biləcəyi güman edilir.\nAZERTAG.AZ :“UFS” standartlı ilk yaddaş kartları təqdim olunub


Xoşbəxtlik – xəyanət və yalan olmadan sevdiyinin gözlərinə qürurla baxa bilməkdir…(Tanımadığımız Tanışlar Silsiləsindən II hissə; 19-cu yazı) | Sevincli Dünya\n← Yağışın nağılı\n11 ayın sultanı →\nŞeir aləminin söz bazarıyam.\n2. Bəzən hardansa bir yerlərdən ən sevdiyin bir musiqinin səsi gələr…dəvətsiz qonaqlar gətirər özüylə…xatirələrin gələr…xəyalların gələr…bir tək o gəlməz…kimdir o?\n– Dinlədiyim musiqilər yalnız lirika və əhli-beyt qrupunun ifa etdiyi dini mahnılardır. Ruhumuzun qidasıdır musiqi, dinlərkən xəyallar aləminə uçuş biletidir həzin bir melodiya. Hamı üçün gətirən, amma məni ona götürən ecazkar bir səsdir musiqi. Düz söylədiz “o gəlməz” , çünki istəsə də gələ bilməz. Nə xəyalda, nə realda, nə musiqidə, nə də fəryadlı çağırışıma səs verməyəcək məzarda vaxtsız yatanım. Ömür-gün yoldaşım demək istərdim, çox təəssüf ki, sadəcə “O” deyib, susuram.😔\n3. Yenə qəm dolu gecə,\nYenə sənli xəyallar.\nÜzülməsin uşaqlar… Sizin qələminizin məhsuludur, Pərvanə xanım. Daha doğrusu ürəyinuzin yanğısı deyərdim. Həyat yoldaşınızın yoxluğunu unutdura bilirsinizmi övladınıza?\n– Onsuz nə gecəm var, nə də gündüzüm,\nOnun yoxluğuna mən necə dözüm?\nDaha ağlamaqdan kor olub gözüm,\nMən bir can itirdim çoxdur dəyəri,\nFəryadım yandırır uca göyləri.\nHər gün boylanıram ayaq izinə,\nCanım qurban onun ala gözünə.\nÖvladlarım həsrət ata sözünə,\nOnun ölümündən yox xəbərləri,\nDua edirəm ki, şükür Rəbbimə,\nÖvlad sevincini bəxş edib mənə.\nOnlarla təsəlli tapsam da yenə,\nQulağımdan getmir şirin sözləri,\nMahirin 10 yaşı var ölümündən xəbərsiz olsa da dərk edir ki, ata daha gəlməyəcək…amma Tahirin məna dolu üzgün baxışı, dönüşü olmayan yollarda ata axtaran gözləri hər gün məni məhv edir…\n4. İnsanların etdikləri pisliklər onlardan sonra yaşayır, yaxşılıqlar çox vaxt sümükləriylə birlikdə basdırılır. Yaxşılıq niyə tez unudulur sizcə?\n– İnsanıq ən azından, yaşayırıq və bəzən də nələrisə yaşadırıq. Yaxşılıq haqqında çox söz yazmaq istərdim. İnsan etdiyi yaxşılığı dedikdən sonra, o yaxşılığı sayılmır onun. Yaşadığımız bu dünyada nə yaxşılıq unudulmur, nə də pislik. Yaxşılığı unudan nankor və düşüncəsi kasad olan insanlardır. O da kainatın müəyyən bir hissəsini əhatə edir. Yaxşılığı basdırsaq belə əsrlər boyu xatırlanır. Çünki yaxşılıq Həzrəti Əlidən(ə.s) bizə qalan bir ibrət, bir örnəkdir.\n5. Şekspir deyir: ” Cavabın o qədər gec oldu ki, soruşduğumu unutdum”…cavabsız qalan sualınız necə, oldumu?\n– Unutdum, Unutmaq, Unuduldu – bu deyə bir fikir yox həyatda. Heç nə unudulmur. Sadəcə xatırlamaq istəmədiyimiz və üzdə özümüzü unutmuş kimi göstərdiyimiz anlar ola bilər. Çünki insan beyni ən güclü yaddaşa malikdir. Bütün hadisələr bir-bir qeydə alınır orda. Yalnız xəstə və əqli zəif insanlar unuda dilər. Əgər bir insan unutdum deyirsə bil ki, o həmin ana qayıtmaq istəmir.\nBu sualı fikirləşmək belə lazım gəlmir mənə. Çünki nə yatdım ki, nə də yuxu görəm?.. Çox suallarım oldu cavabsız qalan. Üsyan və şikayət kimi qəbul olunmasın Rəbbimə ünvanladığım sualım cavabsız qaldı: “Görəsən hansı günahımın cəzası idi, həyatımın geri qalan hissəsinə onsuz davam etmək? ” Bu sualın cavabını əsla öyrənə bilməyəcəyəm. İndi tək istəyim qalan suallarımın cavablarını oğlanlarımdan almaqdır.\n6. Sevdiklərimizə verəcəyimiz ən qiymətli hədiyyə, nə qızıl nə də ləl-cəvahirat. Tək özümüzdən bir kiçik parça. (R. W. Emerson) Siz çəkinmədən nəyinizi verərdiniz sevdiklərinizə? Və kimdir o?\n– Sonsuz sevgim Allaha və övladlarımadır. Bu həyatda tək canım qalıb, canım ona görə deyirəm ki, ruhumu, ürəyimi onunla yola salmışam. İndi mənim üçün iki dəyərli hədiyyəm var. Can hər şeydən şirindir deyirlər, amma mən çəkinmədən hər şeyimi hətta canımı da onlara verərdim.\n7. Yaxşılıq, insanları bir-birinə bağlayan qızıl zəncirdir. Yaxşılıq edib pislik gördüyünüz oldumu?\n– İndi artıq “yaxşılıq zənciri” deyə bir anlam yox. Birinə yüzlərlə yaxşılıq edib bir dəfə pislik etsən , etdiyin bütün yaxşılıqları heçə sayacaq. Çünki bəzi insanlar üçün əlinin içi də, çölü də eynidir.\nYaxşılıq yeganə libasdır ki, heç vaxt köhnəlmir. Əlimdən gəldiyi qədər hamıya yaxşılıq etməyə çalışıram, amma qarşılığında heç nə görməmişəm, heç yaxşılıq üçün qarşılıq da gözləməmişəm. Hamı kimi mənim də yaxşılığımın qarşılığı pislik olub. Kimə dəyər verdimsə, dəyərim itdi, kimə yaxşılıq etdimsə pislik aldım. Bəzən deyirlər ki, niyə hər kəsə öz etdiyi əmələ uyğun dəyər vermirsən? Cavabım:\nYaxşılığa yaxşılıq “hər” kişinin işidir,\nYamanlığa yaxşılıq “ər” kişinin işidir.\nÇalışaq “ər kişi” sırasında çəkilsin adımız. Əgər pis pisliyindən qalmırsa, mən niyə yaxşılığımdan əl çəkim?!\n8. Qadınlar özlərinə edilən bir çox şeyi bağışlaya bilərlər; amma bağışladıqları şeyləri heç bir zaman unutmazlar. Belə çıxır ki, qadınlar kinlidirlər? Bəs siz necə, bağışlamağı bacarırsınızmı?\n– Bağışlamaq bizə Allahın hökmüdür. Əgər O, bağışlayan və rəhimlidirsə, biz niyə bunu inkar edək?\nBelə bir deyim var kişilər bağışlayır və unudur. Amma qadınlar kinli ola bilər, qadınlar paxıl (sevgi sarıdan), qısqanc ola bilər amma onlar da Allahın yaratdığı bəndələrdir. Ona görə də qadın və ya kişi fərqi yoxdur bağışlamağı bacarmalıdır. Biz qadınlar kişilərdən fərqli olaraq çox sevdiyimizdən bağışlayırıq, amma unutmuruq. Sevən qadın məncə bağışlayar. Amma bir sitat da gətirim, deyirlər:\n“Birinci dəfə bağışlamaq insanlıqdır, ikinci dəfə bağışlamaq müdriklikdir, üçüncü dəfə bağışlamaq axmaqlıqdır”. Məncə bəzi insanlara deyərdim ki, bəzən səbr daşı da çatlayır. Çalışıb o həddə çatdırmasınlar bəlkə də özümə gələndə bağışlayaram, amma unudarammı bax onu deyə bilmərəm…\n9. Dərdimizi öz dərdi kimi yaşayan dostumuzun varlığı, dünyanın ən dəyərli sərvətindən dəyərlidir. Varmı belə dostunuz?\n– Dost sözü hecaya bölünmədiyi kimi, dost anlamı da bölünməz və ayrılmaz deməkdir. İnsanın bəzəyi nə zinətdir, nə də var-dövlət. Bir tək candan yanan dostun olmağı dünyalara dəyər. Qadının tək dostu həyat yoldaşı olmalıdır. Onu zamansız itirdikdən sonra həyatımda təsadüfən tanısam da canım qədər çox sevdiyim bir dostum, İncim var. Ona mən sərvət deməzdim.\nO, mənim xəzinəm,\nOnsuz heçəm mən.\nO, mənim ruhum,\nƏn şirin duyğum.\nO, mənim canım,\nO, mənim İncim,\n10. Bəzən ürəyimizdə elə hisslər olur ki, ağlımız onunla əsla bacara bilmir. Ürəyinizdə elə bir hiss varmı ağlınız qarşısında acizdir?\n– Həmişə ağlımla yaşadım, ağlımla addımladım həyat yollarında, büdrəsəm də hisslərimi içimdə boğdum. O nə dəyər, bu nə deyər deyə-deyə hər şeydən məhrum etdim varlığımı. Ağlım qarşısında aciz qalan yeganə bir hiss var o da “Könlümün səsidir ” ki, kimsə duymasın deyə susdururam hər zaman içimdə tüğyan edən yalnızlıq fırtınasını. Bəzən də ağlımda dəyərləndirdiyim müsbət fikirlər çarəsiz edir məni analıq hisslərimin önündə. Beləliklə, həm hisslərim, həm də ağlım aciz qalır Taleyimin qarşısında.\n11. Sabahlar həmişə gözəl olacaq deyilir. Amma bu günlər, dünənin sabahları deyilmidir? Bəs onda bəşər övladı niyə sabahlara ümidini itirmir?\n– Dünənin sabah olan, bu gündən görmədiyimiz uğuru növbəti açılan sabahdan umuruq. Çünki bəşər övladı olan hər bir insan nə qədər nəfəs alırsa, sabahlara olan inamı itməyəcəkdir. Ümid ən sonda ölər deyib, həyata davam edirik. Çünki “gün doğmadan nələr doğar” deyib atalarımız. Hər şey yeri, göyü xəlq eyləyən Allahın əlindədir. Əgər bir dilək tutub, onun gerçəkləşməsi üçün Allaha əl açıb sidq ürəklə dua və ümid ediriksə, Allah da ona açılan əli heç vaxt boş qaytarmaz.\n12. Bir saatlıq bir zaman belə itirməyə cəsarət edə bilən bir kimsə həyatın mənasını qavraya bilməmiş deməkdir. Zamanı boşa verdiyiniz oldumu?\n– Günlər, aylar, hətta illər belə su kimi axıb gedir ovuclarımızdan. Ömür yolumuzda dönüb arxaya baxanda edə bilmədiklərimiz üçün boşuna sərf etdiyimizi görsək də o anlar yaşanıb və bitib. Bu həyatda iki şeyə: biri 2il ibadətimdən uzaq olduğum vaxta , biri də qələmimdən ayrı qalan 11 ilimə çoxxx təəssüf edirəm.\n13. Susmağı bilmək söyləməyi bilməkdən daha nadir bir üstünlükdür. Susmağı bacardığınız üçün susdunuzmu, yoxsa söyləyəcəklərinizin susmağınıza səbəb olacağından qorxduğunuz üçünmü?\n– Danışmaq gümüşdürsə, susmaq qızıldır. Adi bilib də söylədiyimiz bir kəlmə həyatımızın ən böyük səhvinə gətirib çıxarar. Ona görə də çox vaxt susuram. Amma susaraq içimə atdığım kəlmələr şüşə qırıntıları kimi qəlbimi param-parça edir. Susmaq və məqamı gələndə danışmaq özü bir siyasətdir. Boşuna məsələ çevrilməyib:\nBacarırsan danış ilham alsınlar,\nBacarmırsan sus insan sansınlar.\n14. V. Hüqo deyir: “Yaxşı olmaq asandır, çətin olan ədalətli olmaqdır”. İnsanlar ədalətli olmaqdan niyə qaçırlar sizcə? Bu qədərmi ağırdır ədalətin yükü?\n– Ədalət hakimi bizi xəlq edən Rəbbimizdir. Bəşər övladına ədalətli davranmaq Rəbbimin bizə tövsiyəsidir. Zəmanəmizdə ədalətdən söz gedə bilməz, hamı öz çıxarını güdür. Amma haqqın ədalətindən qaçılmaz.\nBəzən üzümə gülüb, mələktək göründülər,\nBaşlarından ayağa yalana büründülər.\nƏdalət meydanında torpaqda süründülər,\nHaqqa tərəf gedilməz xəyanətlə, yalanla,\nMübarizə edirəm məni yıxan zamanla.\n15. Qısqanc daha çox sevər, lakin qısqanc olmayan daha yaxşı sevər deyirlər. Sizcə hansı daha yaxşıdır?\n– Mənim fikrimcə qısqanclıq deyilən kəlmə nə yaş həddinə, nə də cins fərqinə baxmır. Bu hiss içimizdə sevdiyimiz insanı itirmək qorxusuyla yaranır. Qısqanclıq əsl məhəbbətin göstəricisidir. Amma aşırı qısqanclıq aşiq usandırar. Sevgidə sədaqət, diqqət və hörmət olarsa iki aşiqin qisməti daim xoşbəxtlik olar.\n16. “Vərdişlərin zənciri eşidilməyəcək qədər yüngül, sonra qırılmayacaq qədər də güclü olarlar”. Ən pis vərdişiniz nədir?\n– Düz vurğuladız vərdişlərin zəncirinin səsi eşidilməyəcək qədər yüngül və qırılmayacaq qədər güclüdür. Bir insana 3 gün bəs edir hansısa bir vərdişə yiyələnsin. İnsan bacarmalıdır ki, yaxşı şeylərin vərdişinə öyrənsin. Saymaqla bitməyən pis vərdişlər var. Özümü bu sarıdan bəxtəvər hesab edirəm ki, bu günə qədər heç bir pis vərdişim olmayıb. Çünki səhv bildiyim hər şeydən qaçmışam. Onu özümə vərdiş etmək yerinə tam əksi uzaq durmuşam. İki gözəl vərdişimi sevirəm. Birincisi və ən gözəli hər sabah eyni saatda Sübh Azanına oyanmaq, ikincisi isə oxuduğunuz şeirlərimi Sübh Namazından sonra yazıram və paylaşıram oxucularımla.\n17. Heç bir şey, ələ keçincə xəyalda olduğu qədər gözəl qalmaz. Niyə belədir sizcə?\n– Nail olana qədər hər uğurum bir xəyaldır. Bilirsinizmi niyə xəyal etdiyimiz kimi gözəl qalmır? Çünki çox dəyər veririk, əldə edənə qədər o xəyalın arxasınca qaçırıq. Fərqi yoxdur real və ya xəyalda əlçatmayan nə varsa hamısı dəyərlidir. Elə ki, əldə etdik nankor oluruq, ya da həvəsdən düşürük. Bu sanki dəyişilməsi mümkün olmayan bir qanundur.\n18. Yaşadığınız ömürdə elə bir səhnə var ki, bunu əminliklə “mən yazdım” deyərdiniz?\n– Ömür kitabımın vərəqlərində,\nBir tənha qadının göz yaşları var.\nO məni tərk edib getdiyi gündən,\nHəyatım ölümdür, yatağım məzar.\nHəyat müəllifim Rəbbimə məxsus,\nƏvvəl yaratmışdı körpə bir mələk.\nXoşbəxt bir gələcək olsa da əfsus'(s)…\nÖn sözümü yazdı amansız fələk.\nHəyat başdan-başa bir səhnə və biz də bu səhnənin çarəsiz oyunçuları. Ssenarisi Rəbbimə məxsus olan əsərləri oynamağa məhkum olunmuş aktyorlarıq hamımız.\n19. İnsan; düşünmək , sevmək, inanmaq üçün dünyaya gəlmişdir. Bunların hansı birindən kəsiriniz var?\n– Həyata düşünmək, sevmək və inanmaq üçün gəldim. Həyat yollarında həmişə düşünərək addımladım. Sevgilərin ən gözəlini, ən özəlini xəyanətsiz, yalansız, xoşbəxt bir sevgi yaşadım. İnanmaq -hamıya inanmaq, hamını öz qəlbim kimi görmək həyatda ən böyük səhvim oldu. Düzdü uzun zamanımı aldı, həyatda kimsəyə hətta kölgəmə belə inanmamağın gərəkdiyini öyrəndim, gec olsa da. Çünki yalnızkən, qaranlıqda kölgəm belə məni tərk etdi. İnandığım tək insan ayna qarşısına keçərkən gördüyüm əksimdir. Son zamanlar özümdən başqa bir də “İnci Bacıma ” güvənib onunla bölüşürəm fikirlərimi.\n20. Filosoflar deyir ki, xoşbəxtlik doğru və gözəl düşüncələrlə düşünə bilməyi bilməkdir. Bəs sizcə xoşbəxtlik nədir?\n– Mən xoşbəxtliyi filosofların və alimlərin nə dediyi ilə deyil sadə dildə öz qəlbimdən keçənlərlə anlatmağa çalışacam. Xoşbəxtlik mənə görə sevdiyin insanın gözündə dəyərli ola bilməkdir.\nXoşbəxtlik – xəyanət və yalan olmadan sevdiyinin gözlərinə qürurla baxa bilməkdir.\nXoşbəxtlik – hər cür əzaba dözüb sevdiyinin yanında ona dayaq ola bilməkdir.\nHətta ölümə gedərkən belə ona bərk-bərk sarılıb gəl yerimizi dəyişək sənin yerinə mən gedim deyə bilməkdir. Xoşbəxtlikdən çox danışmaq olar sonda bir tək onu deyə bilərəm ki, ölümündən öncə bərabər olduğumuz 8 ildə 80 ilin xoşbəxtliyini yaşatdı mənə.😢\n21. Nə qədər insan gördüm ki, əynində libası yox,\n– Əynində libası olmayanların canında, qanında, ruhunda gördüm insanlığı mən. Hər zaman qəlbinə və rəftarına görə dəyərləndirdim insanları.\nƏsla yanılmadım, aldanmadım göz qamaşdıran dəbdəbəli geyimlərə. Bu cür geyimlərin içərisində hər zaman insanlıq aradım və çox təəssüf ki, axtardığımı tapa bilmədim. Çoxları da bu libasa sonradan sahib olanlardı hansı ki, bahalı paltarların içərisində itirdilər insanlıqlarını.\nNə mal, nə mülk, nə də ən gözəl geyim heç nə önəmli ola bilməz insanlığımızın, mənəviyyatımızın və sadələyimizin yanında. Sadəlik özü tam anlamı ilə bir zənginlikdir.\n22. Yalnızlıq insana çox şey öyrədirmiş. Niyə?\n– Əslində yalnızlıq Allaha məxsusdur. Allah da heç bir bəndəsini yalnız buraxmaz. Mütləq tutunacaq bir qol, yaşayacaq bir səbəb verir. Yalnızlıq insanın içindən qopan bir fəryaddır. O tərk edilmiş sevgidən, bir boşluqdan başlayır. Ətrafımızda çox insan olduqda yadımıza yalnızlıq düşmür. Çünki başımızı hər hansı bir məşğuliyyətlə qatırıq. Ən azından axşama kimi bu hissdən uzaq oluruq. Gecələri heç sevməm, çünki iki ildən çoxdur ki, hər gecə mənə yalnızlığımı xatırladır. Amma onu da deyim ki, yalnız qalanda çox şeyi öyrənib, daha iti nəzərlərlə baxıram həyata. Yalnızlığım sadəcə həyat dərsim oldu mənə.\n23. Mövlanə deyir ki, cahil insan baraban kimidir. Səsi çoxdur, lakin içi boşdur. Bəs sizin fikrinizcə cahil insan kimdir?\n– Mövlanənin bir sözü də var:” Ağıllı adamın axmaq qarşısında susması təəccüblü deyil.” Çünki nağara səsi tar səsinə, Sarımsaq iyi, Ənbər qoxusuna həmişə üstün gəlir.\nQurana əsasən cahil insan kimdir? Quranda işlədilən “cahil” sözü, xalq arasında işlənən “cahil” sözündən fərqli məna daşıyır. Quranda ifadə edilən cahillik insanın yaradılış məqsədindən Yaradanımız olan Allahın üstün xüsusiyyətlərindən, Allahın nazil etdiyi kitabdakı məlumat və hikmətdən, sonsuz həyatı ilə əlaqədar mövzulardan xəbərsiz olması və bütün cahillikdən doğan həyat tərzini mənimsəməsidir.\nAllahı bir İlahi kimi tanımayan, Onun elçiləri vasitəsilə göstərdiyi doğru yola getməyən insanların cahillik etdiyinə Quranda belə diqqət çəkilmişdir: Cahillər doğru yolu verib, azğınlığı satın almış kimsələrdir. Ancaq onların ticarəti əsla qazanc gətirməyəcək.\nOnların məsəli zülmət gecədə od qalayan kimsənin məsəlinə bənzər. Alov onun ətrafındakıları işıqlandırdığı zaman Allah onların nurunu aparar, özlərini də heç bir şey görə bilməyəcəkləri zülmətlər içərisində buraxar. Onlar kar, lal və kor olduqlarına görə doğru yola çıxa bilməzlər.\nCahil insan xarakteri əxlaq xüsusiyyətləri, şəxsiyyət quruluşları, həyata olan dünyagörüşləri və vərdişləriylə seçilirlər. Sadə dillə desək cahillik səhv yolda olmasına baxmayaraq özünə haqq qazandıran insan tipinə aiddir.\n24. Səhifələr, əslində, özündən əvvəlkinin izini daşıyır. Silib başdan yazacağınız səhifə varmı?\n– Yaşamın hər anlamına aid bir səhifə var həyatımda. Uşaqlıq, gənclik, evlilik və son 2il 7ay 9 gün 4saat…\nBu səhifələr hərəsi öz dövrünü yaşadır sətirlərində.\nBildiyimiz kimi təfəkkürümüz inkişaf etdikcə daha da şüurlu addım atmağa məcbur edir insanı. Və ……..keçmişə nəzər saldıqda indiki ağlımla müqayisədə silib yenidən yazmaq istədiyim bir neçə səhifə var. Amma neyləmək olar nə dəyişmək olmur, nə də cırıb atmaq.\nƏgər doğurdan da belə bir şansım olsaydı silib başdan yazacağım tək səhifə 18 oktyabr 2014-cü il, “Alnımın qara yazısı.”\n25. Ömür kitabımın vərəqlərində\nO məni tərk edib getdiyi gündən\nYaşamaq ölümdür, yatağım məzar… Bir sədaqətli qadının gizli hıçqırığın duydum bu misralardan. Niyə qadınlar bir ömür bir sevgiylə kifayətlənib, yoxluğunu, dönməyəcəyini bilə-bilə sevgisinə sadiq qalmaqda kişilərdən öndədir? Niyə belədir sizcə?\n– Qadın ilk dəfə sevəndə ancaq sevgilisini, daha sonra isə sevgisini sevir. Gülməyi bacaran zaman gülür və istədiyi zaman ağlayır. Elə bir mələkdir ki, uşaq ikən qoruyur, gənc ikən xoşbəxtlik üçün çalışır, qocalanda isə təsəlli verir. Ağıllı bir qadın xəzinədir. Yetərincə hirsli, qərarlı və bacarıqlıdırsa, edəməyəcəyi heç bir şey yoxdur. Onlar bütün dünyada ikinci sinif yaradılmışdır, amma dünyanı bir arada tutanlar da olardır. Qadınlar müvəffəqiyyətlərini əldə etdikləri zənginliklərlə deyil, ətrafda topladıqları sevgiylə ölçərlər. Hər şey insanın əlindədir, insan isə qadının. Qadın intuisiyası daha dəqiqdir, nəinki kişi əminliyi. Qadınlar hər sahədə kişilərdən öndə olduqları üçün sədaqətdə də öndə gedirlər.\nFikir xəyalımda canlanır nələr,\nGözümün önündən filimtək keçir.\nCavabsız suallar, xoş xatirələr,\nHər gecə əynimə ağ kəfən biçir.\n26. Qürurunuzu əzib keçdiyiniz hallar olubmu heç?\n– Qürur hissi insanın həyat enerjisini və gücünü zəiflədir. Qürurun ölümə səbəb olan günahlardan biri olduğu da söylənilir. Qürur hissi emosiyaların, hisslərin, neqativ fikirlərin və insana əzab verən düşüncələrin müccəssəməsidir. Həyatda yaşamaq üçün özündə güc tapmaq istəyən, həyat enerjisi ilə yaşamaq istəyən hər bir şəxs öz fəaliyyətinin həyata keçirmək üçün qürurundan əl çəkməlidir.\nQürurdan əl çəkmək üçün isə əvvəlcə onun varlığını qəbul etmək lazımdır.\n27. Bütün dünya qadına qarşı şiddəti qəbul etmir. Lakin ən çox şiddətə məruz qalanlar da qadınlardır. Sizcə bu şiddət qadınların günahıdır, yoxsa zəifliyindən istifadə?\n– Ancaq Allah sevgisi qadınlara qarşı şiddətin həll yoludu. Qadına qarşı şiddət 21-ci əsrin ən böyük sosial problemlərindən biridir. Beynəlxalq təşkilatlar hər il bu problemin psixoloji və mədəni səbəblərini, cəmiyyətə təsirini və qadında meydana gətirdiyi travmaları araşdırır. Beynəlxalq təşkilatlar qadına şiddətə qarşı hüquqi sanksiyaları yenidən tənzimləyərək bu problemin qarşısını almağa çalışır. Qadına şiddətin əsas amilləri iqtisadi böhran, həyat keyfiyyəti və təhsil səviyyəsi deyil. Son rəsmi anket sorğuları Avropada qadına böyük şiddət tətbiq olunduğunu göstərir.\nSon əsrdə olduğu kimi dövrümüzdə də qadına şiddətin əsas səbəblərini sosioloqlar və psixoloqlar elmi cəhətdən araşdırır. Bu araşdırmalarda kişilərin təbiəti, spirtli içki və narkotik maddədən istifadə kimi bioloji səbəblərlə uşaqlıqda şiddətə məruz qalma və bundan törəyən psixoloji pozuntular qadına qarşı şiddətin elmi faktları kimi irəli sürülür. Şiddətin kişinin təbiətində olduğu, kişi üçün güc, cəsarət, enerji mənasını verdiyi kimi çox səthi nəzəriyyələr irəli sürülür. Ancaq şiddətin qarşısı alına bilmir…\nHəll yolu üçün problemin əsas mənbəyini tapmaq lazımdır. İllərlə insanlara təlqin edilən materializm və nəticədə də ortaya çıxan inancsızlıq cəmiyyətdəki şiddətin kökündəki əsas səbəbdir. Çünki insanlar kainatın, təbiətin, canlıların yaradanı olduğunu, hər kəsin yaşamaq hüququ olduğunu düşünmür. Eqoist, təkəbbürlü, öz mənfəətini düşünən insanlar kifayətlənməmə hissinə qapılmağa başlayırlar. Bu da cəmiyyətdə vəhşicəsinə sahiblənmə, qısqanclıq, sevgisizlik və nifrət duyğusunu artırır. Şəfqət, mərhəmət və anlayışın yerini münaqişə tutur. Haqlının deyil, güclünün həyatda qalacağı inancı dünyanı sevgisizlik cəhənnəminə çevirir. Öz-mərkəzli, partlamağa hazır bomba kimi yaşayan insan modeli, zəngin də olsa, bir neçə universitet bitirmiş də olsa, pozulmuş təbiətindəki şiddət mədəniyyətini heç cür tərk edə bilmir. Eqoistlik və sevgisizlik fərdləri özündən başqasına dəyər verməməyə sövq edir. Sadəcə şəxsi mənfəət üçün birləşən qadınla kişi zaman ərzində bir-birinə nifrət edir və nəticədə, kişiyə nisbətən daha zərif olan qadınlar ciddi şəkildə şiddətə məruz qalır. Ən gözəl evlər bir anda qadın üçün həbsxanaya çevrilir. Qadın Allahın dünyadakı ən gözəl təcəllisidir və çox xüsusi varlıqdır. Allah qorxusu və Allah sevgisi olan bir insan qarşısındakı qadını Allahın yaratdığını bildiyinə görə ona böyük sevgi və hörmət bəsləyər. Allah qorxusu olan kişi qadına ən kiçik incidici söz deməz və onu bütün imkanları ilə qoruyar.\nQadını incitməyin kainatı yaradan Allahın rizasına uyğun olmadığı və nəticədə də Allahın rizasını itirmək qorxusu insanlarda formalaşdırılmalıdır. Bu mövzuda məktəblərdə, universitetlərdə seminarlar və konfranslar təşkil oluna bilər. Gənclərə Allahın varlığı izah edilməli, Allahın şiddəti və eqoizmi haram etdiyi vurğulanmalıdır. Sevginin, şəfqətin və mərhəmətin bütün dünyaya hakim olması ilə qadına şiddət tamamilə aradan qalxar və qadın sevgisi bütün dünyaya yayılar. Bu suala cavab olaraq qadının zərifliyi və zəyifliyi deyərdim mən.\n28. “Kaş ki”………necə tamamlayardınız?\n– “Kaş ki”lərsiz bu həyatı təsəvvür etmək mümkün deyil. Kaş ki, olmasaydı dediyimiz günlərin sayı daha çox olur . Amma onu da deyim ki, kaşkilər zamanında görə bilmədiyimiz səhv hesab etdiklərimizdirsə, elə onların sayəsində bir də o səhvləri təkrar etmirik.\nElə kaşkilər də vardırdır ki, o Rəbbimin məsləhəti ilə olanlardı hansı ki, istəməsək də yaşamalı oluruq.\nKaş ki, heç gəlməzdim mən bu həyata,\nHər gün yaşadıqca çoxalır xəta.\nKaş ki, böyüməzdim, qalardım uşaq,\nO yaşda yaranır hər şeyə maraq.\nKaş ki, yazılmazdı bəxtimə qara,\nSevdiyim dönübdü cansız məzara.\nKaş dəli olardım, olmazdı dərdim,\nNə də bu dünyanın dərdin çəkərdim.\nKaş ki, başdan silib yaza biləydim,\nDünyadan ölümü poza biləydim.\n29. Başqalarının izindən gedən, öz izini buraxa bilməz… İziylə getmək istədiyiniz biri oldumu bu həyatda?\n– Həyatda və ya sənətdə mütləq özümüzə bir kumir seçməliyik ki, uğurlara doğru daha da iri addımlarla irəliləyək. Oxuduğunuz və dinlədiyiniz şeirlərimi yazmaq və səsləndirmək mənə genetik ötürülmədir. Bu istedad mənə atamdan keçib. İdealım olub hər zaman, hər sahədə ona bənzəmək istəmişəm. Amma öz sözümü də deməyi bacarmışam.\nPərvanə Həsən kimi tanıdığınız Bədəlova Pərvanə Həsən qızı “QƏM YAZARI” təxəllüsü ilə tanınır və öz yolu ilə addımlayır.\nŞükürlər olsun, Ya Rəbbim, hər günümə və hər halıma. Şükürlər olsun ki, kiminsə kölgəsində deyil, məni mən kimi yaratdığına görə.\n– Həyat xoşbəxt yaşamaqdır. Ölümə hazır olmaqdır.\nHəyat dəyər verməkdir. Dost qiymətin bilməkdir.\nHəyat su kimi axmaqdır. Və dənizə qovuşmaqdır.\nHəyat bir limandır…Qısa bir zamandır.\nHəyat yaşamağı bilməkdir.Həyat aşiq olmaqdır.\nHəyat həmişə maraqlanmaqdır.\nMarağını aradan qaldırmaqdır.\nHəyat nəfəs alıb verməkdir.\nHəyat bilmədiyini bilməkdir. Və öyrənməyə davam etməkdir.\nHəyat əlinlə qələm tutmaqdır. Haqqıyla tələbə oxutmaqdır. Səbirsizliklə gözlənilməkdir.\nHəyat ölümü bilməkdir. Ölümə gülümsəməkdir.Haqqdan yana olmaqdır\nHəyat bir müddət piyada getməkdir. Yaşlanıb ayağını sürüməkdir.\nHəyat hər kəsə salam verməkdir. Bütün insanlara gülümsəməkdir.\nHəyat günahlara dalmaqdır. Sonra dönüb peşman olmaqdır.\nHəyat yaşayarkən yatmaqdır. Ancaq ölümlə oyanmaqdır.\nHəyat candır, canandır. Allaha qul olmağındır.\nHəyat yaşamaqdır. Həmişə canlı olmaqdır\nHəyat qısa bir xəttdir. Ya da yanğılı bir melodiyadır\nHəyat insanları sevməkdir. Gözəl yaşamaq və ölməkdir.\nHəyat bəlkə hər şeydir. Bəlkə də heç nədir.\nHəyat çətin bir imtahandır. Həyat məsuliyyətdir.\nHəyat yaşamaqdır. Yaşamaq sənətdir.\nHəyat məncə puldur. Pulsuz həyat çox çətindir.\nHəyat sağlamlıqdır, sevgi, hörmətdir .\nHəyat xoşgörüşdür və azadlıqdır.\nHəyatdan dərs almamaq bir korluqdur.\nNarkomandan soruşsan dərin bir nəfəs almaqdır.\nHəyat yerlə göy arasında sıxışıb qalmaqdır.\nKeçmişdən dərs alıb, gələcəyə addımlamaqdır.\nHəyat hər gün nərdivanı çıxmaqdır. Hər gün doğan yeni günə ümidlə baxmaqdır\nHəyat bizə verilən məhdud bir zamandır. Əslində bizim üçün ən ÇƏTİN bir imtahandır.\nMüsahibə üçün təşəkkür edirəm.\n26/05/2017 tarixində Yazılarım içində dərc edildi və müsahibə üçün suallar, Pərvanə Həsən şeirləri, sadiq qadın, Sevgi şeirləri, tanışlıq olaraq etiketləndi. Daimi bağlantını seçilmişlərinizə əlavə edin.\t1 Şərh.\nSonayın maması | 26/05/2017 tarixində, saat 10:33\nAllah Pərvanə xanıma kömək olsun. Tanışlığıma çox şad oldum.\nSizə də çox təşəkkür edirəm, Sevinc.


Cinsi əlaqənin sağlamlığa və qadın gözəlliyinə faydaları » Qadınla.Com - Qadınlar Birİncidir!\nTarix: 26-10-2012, 15:00\nŞərhlər: Baxılıb: 37429\nSən demə, qadınların gözəl və sağlam qalması üçün yalnız kremlər, kosmetik vasitələr, müxtəlif maskalar gərəkmirmiş. Artıq intimlə məşğul olaraq da gözəlləşməyin mümkünlüyü sübut edilib. 3500 amerikalı qadın üzərində araşdırma aparan elm adamları, cinsi həyatından məmnun olan və uzun illər intimlə məşğul olan qadınların gənc və gözəl qaldığını ortaya çıxarıb.\nBelə ki, intim zamanı qan təzyiqinin artması, əzələlərin işləməsi və xoşbəxtlik hormonunun həddindən artıq dərəcədə ifraz olunması qalıcı gözəllikdə əhəmiyyətli faktorlardandır. Həftədə 3 dəfə intimlə məşğul olan qadınlar ən azı 10 yaş daha gənc və gözəl görünürlər.\nYaxşı bir cinsi həyatın, beyin üçün də faydası böyükdür. Bunun səbəbi isə beynin cinsi əlaqə əsnasında normaldan daha çox işlək olmasıdır. Üstəlik intimlə birlikdə başağrısı, stress kimi problemlər də sona çatır. Qısası, həm gənc və gözəl qalmaq, həm də sağlamlığınızı qorumaq üçün mütəxəssislər intimlə məşğul olmağı təklif edir.


Bu fikirləri Azərbaycan prezidenti İlham Əliyev Gürcüstan baş naziri Giorgi Kvirikaşvili ilə təkbətək görüşdə deyib.\nPrezident İlham Əliyev Gürcüstan hökumət başçısının Azərbaycana səfərinin əhəmiyyətini və ikitərəfli münasibətlərin yüksək səviyyədə inkişaf etdiyini qeyd edib: “Əminəm ki, sizin Azərbaycana səfəriniz iki ölkə arasında münasibətlərin inkişafına töhfə verəcək. Biz müxtəlif sahələrdə uğurla əməkdaşlıq edirik. Şadam ki, ticarət dövriyyəsi artır. Azərbaycan Gürcüstana investisiya yatıran ölkələr arasında birinci yerdədir və 2012-ci ildən bu mövqeyi saxlayır. Bu, sizin ölkədə investisiya mühitinin yaxşı olmasının göstəricisidir. Bu həmçinin bizim əlaqələrin yüksək səviyyədə olduğunu göstərir”.\nPrezident İlham Əliyev bildirib ki, Azərbaycan və Gürcüstan arasında əməkdaşlıq yalnız regional deyil, qlobal səviyyədə də uğurludur: “Bizim əməkdaşlığımız dostluq və qardaşlıq münasibətlərini daha da gücləndirir. Əminəm ki, bu isti münasibətlər gələcəkdə xalqlarımızın rifahına xidmət edəcək”. Kvirikaşvili isə iki ölkə arasında iqtisadi münasibətlərin müsbət dinamikasını qeyd edib: “Azərbaycana səfər bizim üçün hər zaman əlamətdardır. Azərbaycan Gürcüstanın strateji tərəfdaşıdır. Şadıq ki, ölkələr arasında iqtisadi əlaqələr inkişaf edir. Ötən il ikitərəfli ticari-iqtisadi əlaqələrdə əhəmiyyətli artım qeydə alınıb. Azərbaycan Gürcüstanın bir nömrəli investorudur. Sonuncu statistik məlumata əsasən, Azərbaycan birinci yerdədir və bu, sevindirici haldır. Sizin qeyd etdiyiniz Bakı-Tbilisi-Qars, Cənub Qaz Dəhlizi strateji layihələrin mühüm iqtisadi və geosiyasi əhəmiyyəti var. Qlobal formatlarda Gürcüstan hər zaman Azərbaycanın mövqeyini dəstəkləyir və bu strateji tərəfdaşlığa əsaslanır”.\n2018-03-12 / 17:21


Dadlı salat hazırlamağın sirləri » Qadin.Net ~ İlk milli qadın portalı... Azərbaycan xanımlarına...\nƏziz Qadın.Net-lilər, bildiyimiz kimi, istər tərəvəzdən, istərsə də meyvədən hazırlanmış salatları hər gün yemək xeyirlidir. Lakin hansı salat olursa-olsun, istər son dərəcə sadə, istərsə də bayramlarda nəzərdə tutulan mürəkkəb salatlar - onların hazırlanmağının da öz incəlikləri, qaydaları vardır. Bu xəbərimdə bu sirləri sizinlə bölüşmək istəyirəm.\n* Salat üçün yumurtanı ən azı 10 dəqiqə qaynadıb bişirmək lazımdır.\n* Göy paxlanı qaynar duzlu suya töküb bərk qaynatmaq lazımdır. Belə etsəniz paxlanın əvvəlki rəngi dəyişməz.\n* Salat üçün tərəvəzi bir qaydada duzlamaq və nazik doğramaq lazımdır. Belə olsa mayonez, xama onlara yaxşı hopar, salata özünəməxsus dad verər.\n* Tərəvəzin qabığını soyub bişirdikdə mineral duzlar itir. Məsələn, qabığı soyulmuş kartofu qaynatdıqda tərkibindəki mineral duzların 20 faizi suya çıxır. Bu zaman kartofu bişirəcəyiniz suya azca duz qatsanız, bu itki nisbətən azalar.\n* Tərəvəzi və kartofu soyub bişirmək istəyirsinizsə, o zaman onları əvvəlcə qaynar suya salın. Belə etsəniz onları bişirdikdə tərkibindəki qidalı maddələr, vitaminlər cüzi miqdarda parçalanacaqdır.\n* Çuğundur tez bişsin deyə onu təmiz yuyub, duzlu suda qaynadın.\n* Əgər salata alma qatırsınızsa, onu soyub doğradıqdan sonra təxminən 10 dəqiqə müddətində limon turşusu qatılmış suda saxlayın. Belə etsəniz, alma dilimlərinin rəngi qaralmaz.\n* Kartof tez bişsin deyə onu qaynatdığınız suya 1 qaşıq marqarin əlavə edin.\n* Bəzən gül kələmin aralarında həşərat özünə yer tapır. Odur ki, gül kələmi bişirəndə onu doğramazdan əvvəl 5-10 dəqiqə müddətində möhkəm duzlanmış soyuq suyun içində saxlayın. Belə etsəniz, həşəratlar suyun üstünə çıxacaq.\n* Bişmiş kökün tərkibindəki karotin çiy kökə nisbətən iki dəfə azdır. Kökün qabığında karotin və mineral duzlar çox olduğundan onu bişirərkən bacardıqca soymayın, axar suyun altında qaşıyıb təmiz yumaqla kifayətlənin.\n* Təzə tərəvəzin tərkibindəki vitaminlər isti dəydikcə parçalanır. Buna görə də tərəvəzi güclü odun üzərində tez bişirmək lazımdır.\n* Hər hansı tərəvəzi bişirdikdə qazana 2 parça şəkər salmaq lazımdır. Belə etsəniz, tərəvəz bişdikdən sonra çox ləzzətli olar.\n* Kələmi buğda bişirərkən üzərinə azca sirkə, yaxud limon turşusu əlavə etsəniz əzilməz, kövrək olar.\n* Qabıqlı kartofu suda qaynadarkən qazana duz əlavə etsəniz, bişdikdən sonra əzilməyib bütöv qalar.\nruzigar 28 December 2015 15:07 Cavab yaz\nSiz sag olun xanimlar.Deyerli vaxtinizi ayirib oxudugunuz ucun her birinize tesekkur edirem.\nrovsane_82 21 June 2015 13:27 Cavab yaz\nTeşekkürler xeber üçün faydalı xeberdir.\nvirtual dərslər 4 April 2015 13:10 Cavab yaz\nLazimli melumatlardi tesekkur\nPervane01 8 February 2015 15:10 Cavab yaz\nFaydali melumatlar ucun təşəkkürlər, davamli olsun.\nXanim_Xatun 17 January 2015 10:52 Cavab yaz\nMaraqlı məlumatlar ucun təşəkkür edirəm.\nvinni 12 January 2015 11:58 Cavab yaz\nSS,, 7 January 2015 09:06 Cavab yaz\nBu melumatlari oxumaqda fayda var\nmalahat.hesenova 23 December 2014 18:03 Cavab yaz\nSS,, 17 December 2014 16:14 Cavab yaz\nTəşəkkür edirəm. Faydali məlumatlardir.\nzehra 2013 29 November 2014 19:45 Cavab yaz\nBezi seyleri bilmeyimiz yaxsi oldu.\nLale_LR 18 November 2014 14:15 Cavab yaz\nFaydalı məsləhətlər üçün çox sağol Rühəngiz bacı\nDeniz84 30 October 2014 09:13 Cavab yaz\nTərəvəzin qabığını soyub bişirdikdə mineral duzlar itir. Məsələn, qabığı soyulmuş kartofu qaynatdıqda tərkibindəki mineral duzların 20 faizi suya çıxır. Bu zaman kartofu bişirəcəyiniz suya azca duz qatsanız, bu itki nisbətən azalar.\ngozel eliyeva 21 June 2014 22:52 Cavab yaz\nDogurdan da ise yarar melumatdir canim menim!!!\numid.mahmudov.9 15 June 2014 13:48 Cavab yaz\ngozel eliyeva 27 April 2014 14:45 Cavab yaz\nFaydali melumatlar sagolun canlarim menim\nsedef inci 24 April 2014 11:56 Cavab yaz\nChoxunu duydum\thele hazirlamamisham artik yaydir etmek olar\nyamur_92 24 April 2014 11:40 Cavab yaz\nCanimsinn hos bulduk insallah guzel meleyim, Allah guzel kalbince ihsan etsin insallah, Her sey icin cok ama cook tesekur ederim, saygi sevgilerimi sunuyorum birtanem. iyiki varsin canim ANNEM.\nruzigar 24 April 2014 10:09 Cavab yaz\nAleykume salam CANIM QIZIM.Xoş gəldin.Səni yenidən burda görmək necə də xoşdur.maşaAllah günlərin olsun inşaAllah.Şərhin üçün sənə təşəkkür edirəm.inşaAllah öyrənərsən qızım.\nyamur_92 23 April 2014 18:29 Cavab yaz\nEsselamun eleykum hayirli huzurlu aksamlar dilerim KORUYUCU MELEK ANNEME ve tum guzel hanimlara insallah. Canim Annecim masallah olsun, neler neler paylasmissin birtanem Anne qaliba senden uyrenicek coook sey var hala canimsinn kurbanin olum bazilarini anlamadim kusuruma bakma lutfen, insallah geldiyinde sorucam meleyim. Ellerine guzel kalbine salik.\nruzigar 28 March 2014 16:24 Cavab yaz\nSən də sağ ol,bacım.Şərhin üçün təşəkkürlər


Sumqayıtlı sahibkardan humanist AKSİYA » YeniSumqayit.az - Sumqayıt xəbərləri, maraqlı xəbərlər, yeniliklər vs...\nSumqayıtlı sahibkardan humanist AKSİYA\nSumqayıt şəhərində yerləşən "Fərid" optik mağazalar şəbəkəsində xeyriyyə aksiyası keçirilir.\nSahibkar Fərid Məmmədovun təşəbbüsü ilə təşkil olunan aksiyada təmannasız göz müayinəsi aparılır. Müayinəni aparan oftalmoloq mikro-cərrah Səttar Məmmədov bildirdi ki, əsasən imkansız və kimsəsiz ailələrdən olan insanlar üçün nəzərdə tutulan xeyriyyə tədbiri bu ayın sonuna kimi davam edəcək.\nBelə humanist aksiyaların keçirilməsinin əhəmiyyətindən danışan S.Məmmədov qeyd etdi ki, elə imkansız vətəndaşlarımız var ki, heç vaxt müayinə olunmur, sonda gözlərində çox ciddi xəstəliklər aşkarlanır və bu da ağır fəsadlara gətirib çıxarır. Bu kimi aksiyalar həmin problemlərin az da olsa qarşısını almış olur.\nXatırladaq ki, 3 yaşdan yuxarı bütün yaş həddini əhatə edən bu humanist aksiyada indiyə kimi 500-dən yuxarı xəstə müayinədən keçib.\n"Makromarket" xeyriyyə tədbiri keçirdi (FOTOLAR)\nSumqayıtda xeyriyyə yarmarkası keçiriləcək\nSumqayıtda talassemiyalı uşaqlar üçün qanvermə aksiyası keçirilib (FOTOLAR)


Rəşid Behbudovun Rəşidin müəmmalı ölümündəki gizlinlər\nRəşid Behbudovun Rəşidin müəmmalı ölümündəki gizlinlər - ednews.net\n09.06.2022 17:59 Mədəniyyət A- A A+\nBu gün korifey müğənni, SSRİ xalq artisti, SSRİ və Azərbaycan SSR dövlət mükafatları laureatı, Sosialist Əməyi Qəhrəmanı, Dağıstan MSSR-in xalq artisti, Gürcüstan SSR-in əməkdar incəsənət xadimi Rəşid Behbudovun anım günüdür.\n1915-ci il dekabrın 14-də məşhur şuşalı xanəndə Məcid Behbudalı oğlunun ailəsində dünyaya gəlmiş Rəşid Behbudov 1989-cu il iyunun 9-da müəmmalı şəkildə dünyasını dəyişib.\nMüğənninin ölümü ilə bağlı indiyədək bir neçə versiya dolaşır. Əsas ehtimal isə onun 1988-ci ildə baş tutan Hindistan səfəri ilə bağlıdır. Belə ki, o zaman özünün yaratdığı Mahnı Teatrının kollektivi ilə Hindistana səfər edən Rəşid Behbudov maraqlı bir faktla rastlaşır. Komandasına tərcüməçilik edən hindistanlı şəhərlərin birindən keçən zaman SSRİ-dən olan Şaumyanın burada basdırıldığını və dəfnində özünün də iştirak etdiyini deyir. O zaman SSRİ Ali Sovetinin deputatı olan azərbaycanlı müğənni buna çox təəccüblənir və həmin adamdan dəfnlə bağlı olan kaseti ona verməsini xahiş edir.\nXalq artisti Bilal Əliyev müsahibələrinin birində bildirib ki, Rəşid Behbudovla birgə Hindistan səfərindən Bakıya qayıdanda maraqlı bir söhbətin şahidi olub: “O zaman deyirdilər ki, Rəşid Behbudov Hindistandan bir kaset gətirib və Qorbaçovla görüşəndə ona təqdim edib. Ondan sonra mübahisə düşüb və Rəşid Behbudovu SSRİ Ali Sovetindən uzaqlaşdırıblar. Bundan sonra Rəşid Behbudov hər il getdiyi tibbi komissiyanın müalicələrinə buraxılmır”.\nİllər öncə dahi sənətkarın qızı Əməkdar artist Rəşidə Behbudova müsahibəsində “Həqiqətənmi Rəşid Behbudovu qətl etdilər” sualına belə cavab verib:\nHəmin görüşə atam gecikmişdi. Qorbaçov atama "O, Rəşid" deyə müraciət etdi. Onun atama "sən" deməsi onu təəccübləndirdi. Etiket qaydalarına əməl etmək lazım idi. Dövlət Mahnı Teatrı haqda soruşdu, atam cavab verdi.\n“Şəhərimdə tanklar dayanıb” deyə, atam söyləyib. Qorbaçov "Axı bunlar bizim tankdır" deyib. “Bunun əhəmiyyəti yoxdur, sizindir, yoxsa bizim. Bu tanklar sülh şəraitində yaşayan şəhərdədir. Bu, təcavüzdür" deyə, atam söylədi. Orada atamla Qorbaçov arasında gərginlik oldu.


CR / Radiologiya / Tibbi avadanlıqlar / ARASH Medical Company\n47 35 43 62 120\nFujifilm PRIMA II\nFujifilm CAPSULA XLII\nAzərbaycanda, Bakı şəhərində, orijinal CR avadanlıqlarının rəsmi satışını həyata keçirilən, yüksək keyfiyyətli məhsulları ARASH Medical Company-dən əldə edə bilərsiniz. Yalnız yeni CR avadanlıqları ən ucuz və sərfəli qiymətə arash.az veb sayt kataloqunda geniş çeşid ilə tanış ola bilərsiniz. CR avadanlıqları istehsalçı şirkət tərəfindən rəsmi servis zəmanəti ilə satılır.\nCR məhsularını sifariş etmək və qiymətləri ilə tanış olmaq üçün +994 12 530 15 15, +994 12 530 44 44 nömrələri ilə əlaqə saxlamağınızı və ya office@arash.az elektron ünvanına yazmağınızı xahiş edirik. Sizi ARASH Medical Company satış mərkəzində - Bakı, Azərbaycan, AZ1078, Salamzadə küç. 26 ünvanında gözləyirik.


YouTube HDR videonu dəstəkləməyə başlayıb\nxəbər toplayıcısı » Texnologiyalar » YouTube HDR videonu dəstəkləməyə başlayıb\nYouTube HDR videonu dəstəkləməyə başlayıb\n"YouTube" servisi "iPhone X" smartfonlarında "High Dynamic Range" (HDR) standartlı videonu dəstəkləməyə başlayıb. Bu barədə "Reddit" və "MacRumors" forumlarının iştirakçıları məlumat verib.\nMilli.Az ICTnews-a istinadən bildirir ki, "iPhone X" istifadəçilərinin məlumatına görə, bir sıra "iOS" qurğu istifadəçiləri yüksək dinamik diapazonlu videoya baxmaq imkanı əldə edib. Lakin hazırda bu funksiya son "iPad Pro" planşet modellərində işləmir. "Google" şirkəti dəyişikliklərə hələ ki rəsmi münasibət bildirməyib.\nMəlumata görə, "YouTube" servisində "HDR" texnologiyasını dəstəkləyən çoxlu video yerləşdirilib. Adi videoçarxlardan fərqli olaraq "HDR" video daha yüksək parlaqlığı və geniş dinamik rəng diapazonunu təmin edir. "YouTube"da videonun "HDR" texnologiyasını dəstəkləməsini yoxlamaq üçün videoya baxan zaman ekranın sağ yuxarı küncündə yerləşən menyu düyməsini basmaq və görüntünün keyfiyyətini dəyişmək lazımdır.\n"iPhone X" smartfonu ilə yanaşı, "HDR" video "iPhone 8" və "8 Plus" modellərində dəstəklənir. Lakin qeyd olunan modellərin "IPS" ekranla təchiz edilməsinə görə onlarda baxılan "HDR" video əsl "HDR" keyfiyyətini təmin edə bilmir.


"Dantenin yubileyi"... - Ekranlaşdırılmış ədəbi əsərlər Sevda Sultanovanın təqdimatında | Edebiyyatqazeti.az\n"Dantenin yubileyi"... - Ekranlaşdırılmış ədəbi əsərlər Sevda Sultanovanın təqdimatında\n31.07.2019 10:01 | 1272 dəfə oxunub A A+ A- İncəsənət\nLayihəmizdə Anarın "Dantenin yubileyi" povesti əsasında çəkilmiş eyniadlı filmi təqdim edirik\nSüjet: Əsərin qəhrəmanı Feyzulla Kəbirlinski sənətində uğur qazanmayan yaşlı aktyordur. O, yastıayaq olduğundan gəncliyində müharibəyə yararsız hesab olunub. Müharibə illərində teatrda ixtisara düşüb. Bir müddət avtobusda konduktor işləyib.\nƏsər onun istedadsızlığına işarə edən epizodla başlayır. Gənc rejissor Səyavuş yeni bir tamaşanın məşqini edir. Tamaşada kiçik rol ifa edən Kəbirlinski bir neçə kəlmə deməlidir: "Bu gecə, bu qoca, bu ocaq". O, bu sözləri dəfələrlə desə də, onu heç cür rejissorun tələblərinə uyğun ifadə edə bilmir.\nKəbirlinski teatrdan başqa, dublyajda işləyir, ara-sıra televiziyada çıxış edir, üstəlik, karamel fabrikində dram dərnəyinin rəhbəridir. İşgüzar olsa da, uzun illər teatr sahəsində çalışsa da, o, heç bir sahədə uğur qazanmağı bacarmır. Hətta üç ildir rəhbərlik etdiyi dram dərnəyində "Oqtay Eloğlu" əsərini səhnələşdirə bilmir.\nİş yoldaşları Kəbirlinskiyə qeyri-ciddi münasibət bəslədiklərini açıq büruzə verir, ona küt, istedadsız deməkdən çəkinmirlər. Yeni tamaşa təqdim olunanda gənc tənqidçi yalnız Kəbirlinskinin oyununu tənqid edir.\nKəbirlinskinin yeganə oğlu Eldar radioda rejissor köməkçisidir. Ancaq oğul atasına hörmət edilməməsinə, məsxərəyə qoyulmasına görə xəcalət çəkir, onun övladı olduğu üçün təəssüflənir. Eldar atasının radioda səs yazılışı olanda həmin gün gözə dəymir. Oxuduğu texnikumda müəllimin atasını tənqid etməsi, resenziyalarda "Kəbirlinski yenə də rolunun öhdəsindən gələ bilmədi" cümlələrinin yazılması gənc oğlanı üzür.\nƏslində, Kəbirlinski istedadsızlığının, böyük aktyor olmamasının fərqindədir.\nAiləsi ilə darısqal mənzildə yaşayan Kəbirlinskinin arvad sarıdan da bəxti gətirmir. Onun arvadı Həcər bütün günü deyinir, ərini bacarıqsızlıqda qınayır, təhqiramiz sözlər ünvanlayır.\nƏhvalatın gedişindən bəlli olur ki, Eldar onların doğma övladı deyil. Kəbirlinskinin maşın qəzasında gənc ikən həlak olmuş bacanağının və baldızının oğludur. Ər-arvad Eldara bu həqiqəti deməkdən çəkinir.\nHəmişə Kəbirlinskini məsxərəyə qoyan Məcid bir gün ona Dantenin yubileyinin keçirilən tədbirə dəvətnamə verir. Kəbirlinski arvadı ilə sevincək tədbirə tələsir. Lakin sonda aydın olur ki, Məcid Kəbirlinskiyə kələk gəlib. Tədbir bir həftə bundan əvvəl keçirilib...\n"Dantenin yubileyi" (1968) böyük arzularla yaşayan, çalışıb-çarpışan, amma nəticədə uğur əldə etməyən, cəmiyyətdə autsayderə çevrilən kiçik insanın dramıdır. Kəbirlinski ortabablığın ümumiləşmiş obrazıdır. Onun özünütəsdiq cəhdlərini - nəticə əldə etməyə çalışan, fəqət sonda zəhməti uğursuzluqla sonuclanan Sizif əməyi ilə müqayisə edərdim.\nOrtabab olduğu ilə barışsa da, özünü böyük sənətkarlarla bir sırada qoyması, dram dərnəyindəki məşqlərdə özünü böyük rejissor kimi görməsi onun varolmaq üçün tək motivasiyasıdır. Kəbirlinski obrazı ambivalent emosiyalar doğuran şəxsiyyətdir. Yəni kiməsə iki əks hissin, fikrin eyni zamanda doğulmasını nəzərdə tuturam. Bu mənada Kəbirlinski ziddiyyətli təəssürat yaradır. Bir tərəfdən miskinliyinə acıyırsan, digər tərəfdən səmimiyyəti, şəffaflığı sayğı doğurur.\nKəbirlinskinin, digər personajların xarakteri demək olar hadisəsizlikdə açılır. Yəni əsərdə demək olar ki, hadisə baş vermir. Belə bir statik fonun seçilməsi, əslində, personajın həyatının inersiya vəziyyətilə üst-üstə düşür, bir-birini tamamlayır. Və "Dantenin yubileyi" az əsərlərdəndir ki, teatrda kulisarxası mühit də yer alır.\nƏsər 1978-ci ildə Gülbəniz Əzimzadə və Anar tərəfindən ekranlaşdırılıb. "Dantenin yubileyi" ekran işi povestin səliqəli adaptasiyasıdır. Güman edirəm ki, film, eyni zamanda müəlliflərin aktyorluq sənətinə olan ehtiramını ifadə edir. Təsadüfi deyil ki, ilk səhnədə rus poeziyasının gümüş dövrünün əhəmiyyətli nümayəndələrindən biri Aleksandr Blokun aktyorluq sənətinin çətinliyindən bəhs edən "Balaqan" şeirinə bəstələnən mahnının ifası ilə başlayır. Proloqda və epiloqda bu nəğmənin müşayiəti ilə səyyar teatrla bağlı illüstrativ görüntü verilir. Bu da personajların sənətə dərin bağlılığını, sevgisini ifadə edir.\nKəbirlinskinin (Həsənağa Turabov) əhvalatı isə rejissor Səyavuşun (Elçin Məmmədov) səhnədə "Şah Edip" tamaşasının məşqləri ilə başlayır. Epizodda çıxış edən Kəbirlinski "Təəssüf ki, deməyə söz də tükənib. Müqəddəs İokasta daha sağ deyil" replikasını heç cürə deyə bilmir.\nÜmumiyyətlə, ədəbi əsərlə ekran versiyası arasında dərin fərq olmasa da, ssenaridə (ssenarist Anar) müəyyən dəyişikliklər olunub. Bu da vizual yığcamlığa hesablanıb.\nBədii mətndə gənc teatr tənqidçisi bir neçə xırda epizodda peyda olur. Filmdə isə bu obraza ad verilir, onun əsərdə iştirak ərazisi, funksiyası genişləndirilir. Beləliklə, gənc tənqidçi Yalçının (Oqtay Mirqasımov) Eldarın (Vaqif İbrahimoğlu) sevdiyi qız Sevillə (Alagoz Salahova) münasibəti başlayır. Əsərdə Eldarın sevdiyi qız Sevil yox, Rənadır və povestdən fərqli olaraq filmdə cütlüyün toyu çalınır. Yeri gəlmişkən, povestdə Eldarın normalda gizlədiyi fikirlərin içki vasitəsilə üzə çıxması, bunları Aydınla (Bəxtiyar Xanızadə) bölüşməsi səhnəsi onların ayrıca görüşdüyü restoranda baş verir. Filmdə isə rejissorlar bu səhnəni toy mərasiminə salıblar. İlk baxışdan xırda detallardır. Amma təbii ki, nəqlin atmosferi, kompozisiyası belə xırdalıqlardan hörülür. Əsərin əvvəlində yazıçı Eldarı üzdən tanıdır, o introvert, adamayovuşmaz biridir və bu, onun, əslində, özünü müdafiə mexanizmidir. Restoranda dostu Aydınla söhbətində yazıçı gözlənilmədən Eldarın sosial maskasını yırtır. Eldarın onu və atasını məsxərəyə qoyanları fürsət düşəndə alçaltmaq ehtirası, korrekt sadizmi üzə çıxır. Povestdə bu epizod həm linqvistik, həm vizual səviyyədə yaxşı işlənib. Eldarın düşüncəsinin gizli qatlarınn açılmasını, onun iç vəziyyətini, ovqatını həm görür, həm oxuyuruq. Filmdə isə bu epizod toy mərasiminin içində itib-batır.\nYalçınla-Sevilin münasibətlərinin olduğunu göstərən xatırlama kadrlar isə artıqdır, əhvalatın axıcılığına daxil ola bilmir. Yəni belə bir sentimental təsviri bir dialoqda, lakonik situasiya ilə də həll etmək olardı.\nMaraqlı epziodlardan biri Kəbirlinskinin dram dərnəyində tamaşanın məşqi zamanı Stanislavskini və Səyavuşu təqlididir. Kəbirlinskinin xüsusi rejissor ədası ilə "inanmıram" (versiyaya görə, Stanislavski aktyor oyununda imitasiya, qeyri-təbiilik görəndə bu sözü işlədirmiş) vurğulaması, Səyavuşun məşq zamanı qəzəbli monoloqunu təkrarlaması onun böyük aktyor, rejissor ola bilməməyinin sublimasiyasıdır. Amma bu kadr sərt ironik tərzdən çox, yumşaq təsvirlərlə verilir.\n"Şah Edip"ə daxili baxışından sonra tamaşa haqda müzakirələrdən fraqmentlər, milli kinomuzda demək olar ki, nadir hallarda yer alan intellektual-yaradıcı mühitin təsviridir. Kəbirlinski ilə tənqidçi Yalçının tanışlığı maraqlı rakursdan işlənir. Dialoq zamanı Yalçın əsasən güzgüdən görüntülənir, gah o, gah da Kəbirlinski fokusdan kənarda təsvir olunur. Kadr elə qurulub ki, Yalçın, sanki Kəbirlinski ilə üz-üzə yox, arxa plandadır. Ziddiyyətli təsvir həlli personajlar arasındakı fikir uçurumunu ifadə edir.\nBir epizodda Kəbirlinski yaşamasının mənasızılığından gileylənir. Həyatında məna, yerini tapa bilməməsi, ekzistensial krizi bəşəri kontekstə yox, daha lokal istəkdən - özünü şəxsiyyət və sənətkar kimi realizə edə bilməməsindən, ciddiyə alınmamasından qaynaqlanır.\nƏsərdə və filmdə yer alan əhəmiyyətli mövzulardan biri teatr mühitinin indi də aktual, həll olunmamış problemlərinin yer almasıdır. Bu suallar tənqidçi Yalçının dilindən səslənir: istedadsız adamlar səhnəyə necə, hardan gəlib. Səhnədən necə və haçan gedəcəklər. Niyə onlara yazığımız gəlir, amma peşəmizə yazığımız gəlmir?\nFinalı müəlliflər bədii mətndən fərqli olaraq pozitiv bitirirlər. Yalçın dissertasiyasında yaşlı teatr nəsli haqda yazdığını deyir. O, Kəbirlinski ilə görüşərək faktları, xatirələrini bölüşməyi xahiş edir. Nəhayət, Kəbirlinskinin özünü faydalı duyduğu an yetişir.\nEpizod Cəfər Cabbarlının, Sidqi Ruhullanın, Ülvi Rəcəbin, Abbas Mirzə Şərifzadənin fraqmentləri ilə zənginləşdirilir.\nSon epizodlardan birində Kəbirlinski növbəti səhərini həyat eşqini ifadə edən ovqatla açır.\nNəhayət, Kəbirlinski rolunun ifaçısı Həsənağa Turabov haqda. İstər teatrda, istər kinoda parlayan Həsənağa Turabov az aktyorlardandır ki, fakturası da, daxili də obrazdan-obraza tamamən dəyişə, başqalaşa bilirdi. Və mənə elə gəlir ki, Həsənağa Turabov hər ifasında az qala hüceyrələrinədək dəyişən aktyor idi. "Yeddi oğul istərəm" filmində Gəray bəy rolunda nəhəng, əzəmətli, sərt Turabov "Dantenin yubileyi"ndə əzilir, kiçilir zavallılaşır. Turabov 60 yaşlı Kəbirlinskini 40 yaşında ifa edib.\nFilmin maraqlı cəhətlərindən biri rejissorlar Bəxtiyar Xanızadənin, Vaqif İbrahimoğlunun, Eldar Quliyevin, bəstəkar Emin Sabitoğlunun, rəssam Toğrul Nərimanbəyovun, yazıçılar Elçinin, Anarın iştirakıdır.\n"Dantenin yubileyi" mövzusuna, yanaşmasına, personaj konsepsiyasına görə kinomuz üçün bu gün də əla materialdır. Onun kinoda yeni oxunuşuna, təkrar ekranlaşdırılmasına ehtiyac var.


..::www.ZAQATALA.my1.ru::.. - Kend ve Qesebeler\nВторник, 2019-07-16, 10:28 PM\nKənd və Qəsəbələr\nAşağı Tala kəndini rayon mərkəzindən Tala çayı ayırı. Şimali-şərqdən Yuxarı Tala kəndi, qərb tərəfdən Tala çayı, cənubdan isə Əli Bayramlı kəndi ilə həmsərhəddir.\nKəndin ərazisi 4150 hektardir. Əhalisi 6298 nəfər, əsasən azərbaycanlılardır. Dini mənsubiyyəti müsəlman.\nKənddə 3 orta məktəb, bir texniki peşə məktəbi, həkim məntəqəsi, mədəniyyət evi, uşaq baxçası, klub, 3 kitabxana, məscid binası, 3 hücrə, futbol meydançası vardır.\nƏhalinin əsas məşguliyyəti əkinçilik, tütünçülük, baramaçılıq, fındıqçılıq, tərəvəzçilik, bağçılıq və maldarlıqdır.\nAşağı Çardaxlar kəndi, rayon mərkəzindən 32 km cənub-qərbdə yerləşir. Şimal tərəfdən Balakən rayonunun İtitala kəndi, şimal-şərqdən Danaçı kəndi, cənub-qərbdən isə Alazan çayı boyunca 24 km məsafədə Gürcüstan Respublikası ilə həmsərhəddir.\nKəndin ərazisi 75 hektardir. Əhalisi 1042 nəfər, əsasən avarlardir. Dini mənsubiyyəti müsəlman.\nKənddə 259 şagird yerlik orta məktəb binası, feldşer-mama məntəqəsi, kitabxana, 129 yerlik ATS, məscid binası, futbol meydançası vardır.\nBəhmətli kəndi, rayon mərkəzindən 18 km məsafədə yerləşir. Şərq tərəfdən lahıc, şimal-qərb tərəfdən Əliabad, cənubdan isə Alazan çayı boyunca Gürcüstan Respublikası ilə həmsərhəd olmaqla iki kəndi (Bəhmətli və Kürdəmir) birləşdirir.\nKəndin ərazisi 3697 hektardir. Əhalisi 4286 nəfər (Bəhmətli-4098 və Kürdəmir-187), əsasən azərbaycanlılardır. Dini mənsubiyyəti müsəlman.\nKənddə 1 orta, 1 əsas məktəb, kənd xəstəxanası, aptek, məscid, futbol meydançası vardır.\nCar ərazi nümayəndəliyi, rayon mərkəzindən 1 km şimalda, Böyük Qafqaz sıra dağlarının ətəklərində yerləşir. Şərq tərəfdən Tala çayı, şimaldan Qafqaz dağları, qərb tərəfdən Kebeloba kəndi, cənubdan isə Zaqatala şəhəri ilə həmsərhəddir. Nümayəndəlik özündə üç kəndi (Car, Zilban, Axaxdərə) birləşdirir.\nNümayəndəliyin ərazisi 1314 hektardir. Əhalisi 3245 (Car-2405, Zilban-551, Axaxdərə-289) nəfər, əsasən avarlardir. Dini mənsubiyyəti müsəlman.\nKənddə bir orta və bir əsas məktəb, həkim məntəqəsi, 35 yerlik uşaq baxçası, məscid binası, 3 hücrə, Axaxdərə kəndində 1 ibtidai məktəb vardır.\nÇobankol ərazi nümayəndəliyi, rayon mərkəzindən 12 km cənub-şərqdə, Qara çay və Muxax çaylarının sahilində yerləşir. Nümayəndəlik şimaldan Zəyəm, Muxax, cənubdan Əliabad qəsəbəsi ilə həmsərhəd olmaqla üç kəndi (Çobankol, Qımır, Bazar) özündə birləşdirir.\nNümayəndəliyin ərazisi 2800 (Çobankol-996, Qımır-1280 Bazar-524) hektardir. Əhalisi 4249 (Çobankol-1726, Qımır-1637 Bazar-886) nəfər, əsasən azərbaycanlılardir. Dini mənsubiyyəti müsəlman.\nKənddə orta məktəb, həkim məntəqəsi, mədəniyyət evi, Poçt, elektron ATS, kitabxana, məscid, futbol meydançası vardır.\nBazar kəndində məscid, mədəniyyət evi, məktəb, feldşer-mama məntəqəsi, kitabxana vardır.\nDanaçi ərazi nümayəndəliyi, rayon mərkəzindən 25 km cənubda, Alazan vadisində yerləşir. Nümayəndəlik şimaldan Maqov, Fındıqli, qərbdən Balakən rayonunun İtitala və Zagatala rayonunun Aşağı Çardaxlar kəndləri ilə həmsərhəd olarag, Danaçi və Uzunqazmalar kəndlərindən ibarətdir.\nNümayəndəliyin ərazisi 5425 hektardir (Danaçi-5225, Uzunqazmalar-200). Əhalisi 7318 nəfər (Danaçi-6889, Uzunqazmalar-429), əsasən avarlardir. Dini mənsubiyyəti müsəlman.\nKənddə 2 orta, 2 əsas, 1 ibtidai məktəb, 1 xəstəxana, 1 həkim məntəqəsi, 1 feldşer məntəqəsi, 1 mədəniyyət evi, 1 klub, 3 kitabxana, 1 uşaq baxçası, poçt, elektron ATS, 2 məscid, futbol meydançası vardır.\nƏhalinin əsas məşguliyyəti əkinçilik, tütünçülük, baramaçiliq, taxlçilıq, fındıqçılıq, tərəvəzçilik və maldarlıqdır.\nƏli Bayramlı kəndi, rayon mərkəzindən 17 km cənubda yerləşir. Şimaldan və şərqdən Əliabad qəsəbəsi, qərb tərəfdən Dombabinə kəndi, cənubdan isə Muğanlı kəndi ilə həmsərhəddir. Əli Bayramlı ərazi nümayəndəliyi 3 kəndi (Əli bayramlı, Qalal, Qarqay) əhatə edir.\nNümayəndəliyin ərazisi 646 hektardir. Əhalisi 2803 ( Əli Bayramlı-2735, Qarqay-51, Qalal-17) nəfər, əsasən saxurlardır. Dini mənsubiyyəti müsəlman.\nNümayəndəlik 3 kənddən ibarətdir. Nümayəndəlikdə 1 orta məktəb, 1 uşaq baxçası-körpələr evi, Əli Bayramlı kənd xəstəxanası, mədəniyyət evi, 2 klub, 2 kitabxana, poçt şöbəsi, elektron ATS, Əli Bayramlı baytarlıq dairəsi vardır.\nƏhalinin əsas məşguliyyəti əkinçilik və maldarlıqdır.\nƏliabad qəsəbəsi, rayon mərkəzindən 18 km aralı, Zaqatala-Balakən şose yoluna bitişik bir ərazidə yerləşir. Qəsəbə Qımır, Suvagil, Lahıc, Bəhmətli, Mosul, Yengiyan, Qandax, Əlibayramlı kəndləri ilə həmsərhəddir.\nƏrazisi 6000 hektardır. Əhalisi 8850 nəfər, əksəriyyəti ingiloylardır. Dini mənsubiyyəti, əsasən müsəlman.\nQəsəbədə 4 ümümtəhsil məktəbi, 3 uşaq baxçası, 1 mədəniyyət evi, 3 klub, 4 kitabxana, 2 rabitə şöbəsi, 1 elektron ATS, 75 çarpayılıq xəstəxana və doğum evi, 2 aptek, 1 yanğınsöndürmə məntəqəsi vardır.\nFaldar kəndi, rayon mərkəzindən 32 km cənub-qərbdə Alazan-Əyriçay çökəkliyində yerləşir.\nKəndin ərazisi 2088 hektardir. Əhalisi 1780 nəfər, əsasən azərbaycanlılardir. Dini mənsubiyyəti müsəlman.\nKənddə 1 orta məktəb binası, həkim məntəqəsi, 1 klub, 2 kitabxana, uşaq baxçası, məscid vardır.\nKəndin ərazisi 278 hektardir. Əhalisi 1854 nəfər, əsasən saxurlardir. Dini mənsubiyyəti müsəlman.\nKənd 8 obadan ibarətdir. Kənddə 1 orta məktəb, həkim məntəqəsi, mədəniyyət evi, məscid, 2 hücrə, futbol meydançası vardir.\nƏhalinin əsas məşguliyyəti əkinçilik, tütünçülük, tərəvəzçilik, bağçılıq və heyvandarliq.\nGöyəm ərazi nümayəndəliyi, rayon mərkəzindən cənubda, Tala çayın sağ sahilində yerləşir və dörd kəndi (Göyəm, Çökək, Sumaylı, Dardoqqaz) özündə birləşdirir.\nNümayəndəliyin ərazisi 3368,6 hektardir. Əhalisi 4157 (Göyəm-1914, Çökək-935, Sumaylı-656, Dardoqqaz-652) nəfər, əsasən azərbaycanlılar, avarlar, saxurlardır.Dini mənsubiyyəti müsəlman.\n3 orta məktəb, 1 həkim məntəqəsi, 2 feldşer-mama məntəqəsi, 1 klub, 4 kitabxana, 2 mədəniyyət evi, 1 körpələr evi-uşaq baxçası, 4 məscid, 1 futbol meydançası vardır.\nKəpənəkçi kəndi, rayon mərkəzindən 26 km cənubda, Qara çayın sağ sahilində yerləşir. Şərq tərəfdən Yengiyan kəndi, şimaldan Əliabad qəsəbəsi, qərb tərəfdən Qandax kəndi, cənubdan isə Alazan çayı boyunca Gürcüstan Respublikası ilə həmsərhəddir.\nKəndin ərazisi 1449 hektardir. Əhalisi 981 nəfər, əsasən azərbaycanlilardir. Dini mənsubiyyəti müsəlman.\nKənddə orta məktəb, həkim məntəqəsi, mədəniyyət evi, uşaq baxçası, məscid, futbol meydançası vardır.\nLahıc kəndi, rayon mərkəzindən 24 km aralı, Alazan-Həftəran vadisində yerləşir.\nƏrazisi 1167 hektardır. Əhalisi 1285 nəfər, əksəriyyəti azərbaycanlilardir. Dini mənsubiyyəti müsəlman.\nKənddə orta məktəb, mədəniyyət evi, həkim ambulatoriyası, rabitə şöbəsi, elektron ATS, 2 kitabxana vardır.\nƏhalinin əsas məşğuliyyəti bağçılıq, taxılçılıq, heyvandarlıq, baramaçılıq, tütünçülük, quşçuluq və fındıqçılıqdır.\nMamrux ərazi nümayəndəliyi, rayon mərkəzindən 23 km şərqdə yerləşir. Şərq tərəfdən Qax rayonunun Zərnə, qərbdən Muxax, Yuxari Çardaxlar və Sabunçu, cənubdan isə Ğozbarax kəndləri və şimaldan Böyuk Qafqaz sıra dağlari boyunca Rusiya Federasiyası ilə həmsərhəddir.\nNümayəndəlik 3 kənddən ibarətdir: Mamrux, Ələsgər və Cimcimax.\nNümayəndəliyin ərazisi 1011 hektardir (Mamrux-830, Ələsgər-103 və Cimcimax-78). Əhalisi 2170 nəfər (Mamrux-1494, Ələsgər-315 və Cimcimax-361), əsasən saxurlardir. Dini mənsubiyyəti müsəlman.\nMamrux kəndi 5 obadan ibarətdir. Mamrux kəndində orta məktəb, həkim məntəqəsi, mədəniyyət evi, məscid binası, kitabxana; Ələsgər kəndində əsas məktəb, feldşer məntəqəsi, məscid binası; Cimcimax kəndində əsas məktəb, feldşer məntəqəsi, kitabxana, hücrə vardir.\nƏhalinin əsas məşguliyyəti əkinçilik, bağçılıq və heyvandarlıq.\nMazıx kəndi, rayon mərkəzindən 5 km aralı, Zaqatala – Balakən şose yolunun yaxınlığında, Katex çayının sağ sahilində yerləşir.Qəbizdərə kəndi, Qazangül qəsəbəsi, Katex çayı ilə həmsərhəddir. Mazıx ərazi nümayəndəliyi 4 (Mazıx, Qəbizdərə, Beretbinə, Cicixana) kənddən ibarətdir.\nNümayəndəliyin ərazisi 1568 hektar. Əhalisi 2003 nəfər, əksəriyyəti avarlardır. Dini mənsubiyyəti müsəlman.\nMazıx kəndində orta məktəb, həkim ambulatoriyası, klub, poçt, ATS, uşaq baxçası, baytarlıq dairəsi, asfalt zavodu vardır.\nMuxax kəndi, rayon mərkəzindən 12 km sərqdə, Muxax çayının sağ sahilində yerləşir. Şərq tərəfdən Mamrux, şimaldan Yuxarı Çardaxlar, qərb tərəfdən Yuxarı Tala, cənub-şərqdən Zəyəm, cənubdan isə Çobankol, Qımır, Bazar, Əliabad kəndləri ilə həmsərhəddir.\nKəndin ərazisi 3230 hektardir. Əhalisi 7347 nəfər, əsasən azərbaycanlılardir. Dini mənsubiyyəti müsəlman.\nKənddə 2 orta məktəb, 1 əsas məktəb, 1 xəstəxana, mədəniyyət evi, uşaq baxçası, məscid binası, futbol meydançası, poçt, 1008 nömrəlik ATS vardir.\nMaqov ərazi nümayəndəliyi, rayon mərkəzindən 12 km cənubda, Qara çayın sahilində yerləşir. Maqov ərazi nümayəndəliyində yeddi kənd birləşir: Maqov, Yolayrıc, Höytala, Paşan, Vöhtala, Abaəli, Fındıqlı.\nNümayəndəliyin ərazisi 4057 hektardir. Əhalisi 4978 nəfər (Maqov-1441, Yolayrıc-1229, Höytala-671, Paşan-866, Vöhtala-220, Abaəli-25, Fındıqlı-575), əsasən avarlardir. Dini mənsubiyyəti müsəlman.\nMaqov kəndində inzibati bina, poçt və rabitə şöbəsi, orta məktəb, həkim ambulatoriyası, məscid binası, futbol meydançası vardır.\nƏhalinin əsas məşguliyyəti əkinçilik, baramaçıiıq, tütünçülük, fındıqçılıq, tərəvəzçilik, bağçılıq və maldarlıqdır.\nMuğanlı kəndi, rayon mərkəzindən 25 km cənubda, Alazan çayının sahilində yerləşir. Şərq tərəfdən Faldar, şimaldan Əlibayramlı, qərb tərəfdən Uzun Qazmalar kəndləri, cənubdan isə Alazan çayı boynca Gürcüstan Resp.sı ilə həmsərhəddir.\nKəndin ərazisi 2680 hektardır. Əhalisi 2450 nəfər, əsasən azərbaycanlılardir. Dini mənsubiyyəti müsəlman.\nKənddə 1 orta məktəb, həkim məntəqəsi, mədəniyyət evi, 1 uşaq baxçası, 2 kitabxana, ATS, məscid, futbol meydançası, 1 mobil telefon stansiyası vardır.\nƏhalinin əsas məşguliyyəti əkinçilik, tütünçülük, bitkiçilik və heyvandarlıqdır.\nSuvagil kəndi, rayon mərkəzindən 22 km cənub-şərqdə, Alazan-Həftəran vadisində yerləşir. Cənub və şərqdən Qax rayonunun, şimal və qərbdən Zaqatala rayonunun kəndləri ilə həmsərhəddir\nKəndin ərazisi 560 hektardır. Əhalisi 4573 nəfər, əksəriyyəti saxurlardır. Dini mənsubiyyəti, müsəlman.\nKənddə 2 orta məktəb, 2 uşaq baxçası, mədəniyyət evi, kitabxana, klub, aptek, məişət evi, məscid, futbol meydançası vardır.\nƏhalinin əsas məşğuliyyəti: heyvandarlıq və bitkiçilik.\nkəndi, rayon mərkəzindən 14 km şimali-şərqdə yerləşir. Şimal tərəfdən Böyük Qafqaz sıra dağları, cənubdan Muxax kəndi ilə həmsərhəddir.\nKəndin ərazisi 1293 hektardir. Əhalisi 2141 nəfər, əsasən avarlardir. Dini mənsubiyyəti müsəlman.\nƏhalinin əsas məşguliyyəti əkinçilik, tütünçülük, fındıqçılıq, tərəvəzçilik, bağçılıq və heyvandarlıqdır.